open-index/open-wikipedia-markdown huggingface dataset:
ചാക്യാർ

കേരളത്തിലെ ഒരു ഹിന്ദു ബ്രാഹ്മണജാതിയാണ് **ചാക്യാർ** അല്ലെങ്കിൽ **ചാക്കിയാർ**.  അമ്പലവാസി സമുദായത്തിൽ പെടുന്ന ജാതികളിൽ ഒന്ന്.  കേരളത്തിലെ ദേവാലയങ്ങളിലെ നാട്യകലകളായ കൂത്ത്, കൂടിയാട്ടം എന്നിവ പരമ്പരാഗതമായി ചാക്യാർ സമുദായത്തിലെ അംഗങ്ങളാണ് അവതരിപ്പിച്ചു വരുന്നത്. ചാക്യാർസ്‌ത്രീകൾ,  ഇല്ലത്തമ്മ അഥവാ ഇല്ലോടമ്മ (ഇല്ലോടിയമ്മ, ഇല്ലോട്ടമ്മ എന്നും എഴുതാറുണ്ട്) എന്നു വിളിക്കപ്പെടുന്നു.  ചാക്യാർ ഗൃഹങ്ങൾ ഇല്ലം എന്ന് അറിയപ്പെടുന്നു.  മരുമക്കത്തായമാണ് ഇവരുടെ ദായക്രമം. ഉപനയനസംസ്കാമുള്ളവരും പൂണൂൽധാരികളുമാണ്.  

## പേരിനു പിന്നിൽ
ചാക്യാന്മാർ ബുദ്ധന്മാരിൽ നിന്ന് വന്നവരാണ് എന്ന് കരുതപ്പെടുന്നു. ബൗദ്ധപാരമ്പര്യത്തിലെ ശാക്യഃ എന്ന പദത്തിൽ നിന്നാണ് ചാക്യാർ എന്ന പേരു വന്നത് എന്നു കരുതപ്പെടുന്നു. 

## സവിശേഷതകൾ
ചാക്യാർ സമുദായത്തിലുള്ളവരുടെ ആചാരങ്ങൾ നമ്പൂതിരി സമുദായത്തിലെ ആചാരങ്ങളോട് അടുത്ത ബന്ധം പുലർത്തുന്നവയാണ്.  നാട്യശാസ്ത്രവും നാട്യകലകളും അഭ്യസിക്കുകയും രംഗവേദികളിൽ അവതരിപ്പിക്കുകയും ചെയ്യുന്നു. സ്വജാതിയിൽ നിന്ന് വിവാഹം കഴിക്കുകയോ നായർ സ്ത്രീകളെ സംബന്ധം ചെയ്യുകയോ ആയിരുന്നു പതിവ്. പഴയകാലത്ത് നമ്പൂതിരിമാർ ചാക്യാർ സ്തീകളെ അനുലോമവിവാഹം ചെയ്തിരുന്നു. നമ്പൂതിരിമാർക്ക് ചാക്യാർ സ്ത്രീകളുമായുള്ള സംബന്ധത്തിലുണ്ടാകുന്ന സന്താനങ്ങളെയും ചാക്യാർ എന്നാണ് കണക്കാക്കിയിരുന്നത്. 

## നാട്യകലകൾ
[ഗുരു [മാണി മാധവചാക്യാർ ചാക്യാർക്കൂത്ത് അവതരിപ്പിക്കുന്നു|thumb|right|280px]]
ചാക്യാർ സമുദായത്തിലെ അംഗങ്ങൾ പരമ്പരാഗതമായി അവതരിപ്പിച്ചു വരുന്ന അതിപ്രാചീനമായ ഒരു രംഗകലയാണ് ചാക്യാർക്കൂത്ത്. ചാക്യാന്മാരുടെ കൂത്ത് എന്ന അർത്ഥത്തിലാണ് ഈ പേർ നിലവിൽ വന്നത്. ഇത് ഒരു ഏകാംഗ കലാരൂപമാണ്.  ഒന്നിൽ കൂടുതൽ ചാക്യാന്മാർ ചേർന്ന് സംസ്കൃതനാടകങ്ങൾ അവതരിപ്പിക്കുന്നതിനെ കൂടിയാട്ടം. ഭാസൻ തുടങ്ങിയ മഹാകവികളുടെ സംസ്കൃതനാടകങ്ങളെ ഉപജീവിച്ച് നാട്യശാസ്ത്രവിധിപ്രകാരം അഭിനയിക്കപ്പെടുന്ന കലാരൂപമാണ് ഇത്.  കേരളക്കരകൂടി ഉൾപ്പെടുന്ന പഴയ തമിഴകത്ത് നിലവിലുണ്ടായിരുന്ന കൂത്ത് എന്ന കലാരൂപം പരിണമിച്ചുണ്ടായതാണ് ചാക്ക്യാർകൂത്ത് എന്ന് പ്രൊ. ഇളംകുളം കുഞ്ഞൻപിള്ള നിരീക്ഷിക്കുന്നുണ്ട്.  . എ.ഡി രണ്ടാം നൂറ്റാണ്ടിൽ ജീവിച്ചിരുന്ന ചേരൻ ചെങ്കുട്ടുവൻ എന്ന രാ‍ജാവ് ഉത്തരദിഗ്വിജയം കഴി‍ഞ്ഞ് മടങ്ങിവന്നപ്പോൾ വടക്കൻ പറവൂരുകാരനായ ഒരു ചാക്യാർ (കൂത്തച്ചാക്കൈയൻ) ത്രിപുരദഹനം കഥയാടി അദ്ദേഹത്തെ രസിപ്പിച്ചുവെന്ന് ഇളംകോവടികളുടെ ചിലപ്പതികാരത്തിൽ വർണിച്ചിട്ടുണ്ട്. .  കുലശേഖരപ്പെരുമാളിന്റെ കാലത്താണ് ഏതാനും പരിഷ്കരണങ്ങൾക്കു ശേഷം ചാക്യാർക്കൂത്ത് ഇന്നത്തെ രൂപത്തിലായത്.  

ചാക്ക്യാന്മാരും അവരുടെ കലാസപര്യകളും നൂറ്റാണ്ടുകൾക്കു മുമ്പ് വടക്കൻ കേരളത്തിലെ പെരിഞ്ചെല്ലൂർ പ്രദേശത്ത് മാത്രമാണ് ഉണ്ടായിരുന്നതെന്നും തുടർന്നുള്ള പതിനെട്ട് ചാക്യാർ കുടുംബങ്ങൾ അവിടെ നിന്ന് കേരളത്തിന്റെ വിവിധ ഭാഗങ്ങളിലേക്ക് കുടിയേറിയതാണെന്നും പറയപ്പെടുന്നുണ്ട്.

## പുറത്തേക്കുള്ള കണ്ണികൾ

*ചാക്യാർ കൂത്തിനെക്കുറിച്ചുള്ള കൂടുതൽ വിവരങ്ങൾ 

## അവലംബം

വർഗ്ഗം:കേരളത്തിലെ ജാതികൾ
ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളുടെ പട്ടിക

ഇത് &nbsp;ഏറ്റവും കൂടുതൽ വിൽക്കപ്പെട്ട സംഗീത ആൽബങ്ങളുടെ ഒരു പട്ടികയാണ്.ഈ പട്ടികയിൽ ഉൾപ്പെടുത്തിയിട്ടുള്ള ആൽബങ്ങളുടെ കണക്കു വിവരങ്ങൾ വിശ്വസനീയമായ സ്രോതസ്സ് വഴി പ്രസിദ്ധീകരിച്ചിട്ടുള്ളതാണ് .ഈ പട്ടികയിൽ നല്കിയ ആൽബങ്ങൾ ലോകവ്യാപകമായി കുറഞ്ഞത് 20 ദശലക്ഷം കോപ്പികൾ വിറ്റഴിക്കപ്പെട്ടതാകുന്നു .ഈ പട്ടിക സ്റ്റുഡിയോ ആൽബങ്ങൾ, വലിയ ഹിറ്റുകൾ, സമാഹാരങ്ങൾ, വിവിധ കലാകാരന്മാർ, ചലച്ചിത്രഗാനങ്ങൾ, റീമിക്സുകൾ എന്നിവ ഉൾപ്പെടെയുള്ള ഏതുതരം ആൽബങ്ങളും ചേർക്കാവുന്നതാണ്.

കണക്കുകൾ പ്രകാരം മൈക്കൽ ജാക്സൺന്റെ ത്രില്ലർ ആൽബം, ലോകവ്യാപകമായി 65 ദശലക്ഷം കോപ്പികൾ വിറ്റുവരവോടെ ഏറ്റവും കൂടുതൽ വിൽക്കപ്പെടുന്ന ആൽബം ആണ്. എന്നാൽ ചില കണക്കുകൾ ത്രില്ലർ 110 ദശലക്ഷത്തിലേറെ വിറ്റഴിക്കപെട്ടിട്ടുണ്ടെന്ന് വ്യക്തമാക്കുന്നു. നിലവിൽ അഞ്ച് ആൽബങ്ങളുമായി ജാക്സൺ ആണ് ഈ പട്ടികയിൽ മുന്നിൽ , മഡോണയ്ക്ക് നാലും ദി ബീറ്റിൽസ് , ഷാനിയ ട്വയിൻ, സെലീൻ ഡിയോൺ എന്നിവർക്കു&nbsp; മൂന്നു വീതവും കുറഞ്ഞത് 20 ദശലക്ഷവും വിറ്റഴിച്ച ആൽബങ്ങളുണ്ട്.

## ഇതിഹാസം

## 40 ദശലക്ഷവും അതിലധികവും

## 30-39 (ദശലക്ഷം)

## 20–29 (ദശലക്ഷം)

## References



|}
|}
മഹാരാജ രഞ്ജിത്ത് സിംഗ് അവാർഡ്

കായികരംഗത്ത് മികച്ച സേവനം കാഴ്ചവയ്ക്കുന്നവർക്ക് പഞ്ചാബ് ഗവണ്മെന്റ് നൽകി വരുന്ന പുരസ്കാരമാണ് **മഹാരാജ രഞ്ജിത്ത് സിംഗ് പുരസ്കാരം**. ഒളിമ്പിക്സ്, മറ്റു ദേശീയ-അന്തർദേശിയ രംഗത്ത് പ്രാഗല്ഭ്യം തെളിയിച്ചവരെ ആണ് ഈ പുരസ്കാരത്തിന് പരിഗണിക്കുക. മഹാരാജ രഞ്ജിത്ത് സിംഗ് ന്റെ ചിത്രം പതിപ്പിച്ച ഒരു ട്രോഫിയും, ഒരു ലക്ഷം രൂപയും അടങ്ങുന്നതാണ് പുരസ്കാരം.
ആദ്യമായി ഈ പുരക്സാരം ലഭിച്ചത് ഒളിമ്പ്യൻ പർഗട്ട് സിംഗിനാണ്. പിന്നീട് പത്ത് കൊല്ലത്തിനു ശേഷം 1996 ലാണ് പുരക്സാരം പുനരാരംഭിച്ചത്.
## അവലംബം

## പുറംകണ്ണികൾ
* Official list of Maharaja Ranjit Singh Awardees Government of Punjab (India)
*Maharaja Ranjit Singh Awards Article 1
*Maharaja Ranjit Singh Awards Article 2 The Hindu
വർഗ്ഗം:പഞ്ചാബിലെ കായികമേഖല (ഇന്ത്യ)
വിർജിൻ ഗലാക്ടിക് കമ്പനി

വിർജിൻ ഗ്രൂപ്പിന്റെ ഉടമസ്ഥതയിലുള്ള  ബഹിരാകാശ ഗവേഷണ സ്ഥാപനമാണ് വിർജിൻ ഗാലക്ടിക് .വിർജിൻ ഗാലക്ടിക് മിഷൻ ബഹിരാകാശത്തേക് സഞ്ചാരികളെ കൊണ്ടുപോകാനുള്ള ഉദ്യമമാണ് ഇതിനായി ലൗഞ്ചെർ വൺ പോലുള്ള  പ്രത്യേക തരം ബഹിരാകാശ വാഹനങ്ങൾ ഇവർ നിർമിച്ചിട്ടുമുണ്ട്.ഇതു കൂടാതെ ബഹിരാകാശവുമായി ബന്ധപ്പെട്ട പഠനങ്ങളും പരീക്ഷണങ്ങളും വിർജിൻ ഗാലക്ടിക് നടത്തുന്നുണ്ട് .സ്പേസ് ഷിപ് 2 എന്ന ഓർബിറ്റൽ ലൗഞ്ച് സ്പേസ്ക്രഫ്ട് ബഹിരാകാശത്തേക് വിക്ഷേപിക്കുന്നത് വൈറ്റ് കണൈറ് 2 എന്ന വാഹിനിയിൽ നിന്നാണ് .ഇതു നടക്കുന്നത് ഭൂമിയുടെ അന്തരീക്ഷത്തിൽ വച്ചാണെന്നതാണ് മിഷനിന്റെ പ്രത്യേകത.

## History and operations

### Formation and early activities
2004 ലിൽ ബ്രിട്ടീഷ് സംരംഭകനായ സാർ റിച്ചാർഡ്  ബ്രാൻസൺ ആണ് വിർജിൻ ഗാലക്ടിക് സ്ഥാപിച്ചത്.ഇദ്ദേഹം തന്നെയാണ് വിർജിൻ അറ്റ്ലാന്റിക് എന്ന വിമാന കമ്പനി യും വിർജിൻ ഗ്രൂപ് എന്ന കമ്പനി യും സ്ഥാപിച്ചത് .

## References

വർഗ്ഗം:എയ്റോസ്പേസ് കമ്പനികൾ
ഇന്റൽ എഡിസൺ

ശരീരത്തിലോ മറ്റോ ധരിക്കാവുന്ന ഉപകരണങ്ങൾക്കായി ഇന്റൽ രൂപകൽപ്പന ചെയ്ത ഒരു കമ്പ്യൂട്ടർ-ഓൺ-മൊഡ്യൂൾ (ചെറിയ കമ്പ്യൂട്ടർ) സിസ്റ്റമാണ് **ഇന്റൽ എഡിസൺ**.കൂടാതെ ഇന്റർനെറ്റ് ഓഫ് തിംഗ്സ് ഉപകരണങ്ങൾക്ക് വേണ്ടിയും ഇത് ഉപയോഗിക്കാം. ഇതിനു ഒരു എസ്ഡി കാർഡിന്റെ വലിപ്പം മാത്രമാണുള്ളത്. ഇതിന്റെ പ്രചരണത്തിനായി ഇന്റൽ ക്യാമ്പയ്‌നും തുടങ്ങിയിട്ടുണ്ട്. "വാട് വില്ല് യൂ മൈക്ക് വിത് ഇന്റൽ എഡിസൺ" എന്നാണ് ക്യാമ്പെയ്ന്റെ മുദ്രാവാക്യം. ഈ കുഞ്ഞൻ കംപ്യൂട്ടറിനുള്ളിൽ 4 ജിബി സ്റ്റോറേജും 1 ജിബി മെമ്മറിയോടൊപ്പം വൈഫൈ , ബ്ലുടൂത് കണക്ടിവിറ്റി വഴി ആശയവിനിമയം നടത്തുന്ന 400 മെഗാഹെർട്‌സ് ഡ്യുവൽ കോർ ഇന്റൽ ക്വാർക്ക് x86 സിപിയുവും അടങ്ങിയിരിക്കുന്നു.പിന്നീടുള്ള ഒരു പ്രഖ്യാപനം സിപിയുവിനെ 500 മെഗാഹെഡ്സ് സിൽവർമോണ്ട് ഡ്യുവൽ കോർ ഇന്റൽ ആറ്റം സിപിയു ആക്കി മാറ്റി, കൂടാതെ 2014 സെപ്റ്റംബറിൽ എഡിസന്റെ രണ്ടാമത്തെ പതിപ്പ് ഐഡിഎഫിൽ(IDF) പ്രദർശിപ്പിച്ചു, അത് ഒരു സാധാരണ എസ്ഡി കാർഡിനേക്കാൾ വലുതും കട്ടിയുള്ളതുമാണ്.

ബോർഡ് 2017 ജൂൺ 19-ന് നിർത്തലാക്കി.
## അവലംബം

വർഗ്ഗം:ഇന്റൽ ഉല്പന്നങ്ങൾ
ഛബി ബിശ്വാസ്

ലഘുചിത്രം

തപൻ സിൻഹയുടെ കാബൂളിവാലയിലും സത്യജിത് റായ് സംവിധാനം ചെയ്ത ചിത്രങ്ങളായ ദേവി, ജൽസാഘർ ,കാഞ്ചൻ ജംഗ   എന്നീ ചിത്രങ്ങളിലും അഭിനയിച്ച ബംഗാളി അഭിനേതാവായിരുന്നു **ഛബി ബിശ്വാസ്**(12 ജൂലൈ1900 – 11 ജൂൺ 1962).
പ്രസിഡൻസി കോളേജിലും വിദ്യാസാഗർ കോളേജിലും പഠനം തുടർന്ന ഛബി തുടർന്ന് സിസിർകുമാർ ഭാദുരിയോടൊപ്പം നാടകരംഗത്ത് സജീവമാകുകയായിരുന്നു.

## അഭിനയിച്ച ചിത്രങ്ങൾ

വർഗ്ഗം:ബംഗാളിചലച്ചിത്ര അഭിനേതാക്കൾ
വർഗ്ഗം:1900-ൽ ജനിച്ചവർ
ഓമനത്തിങ്കൾ കിടാവോ

right|thumb|200px|ഇരയിമ്മൻ‌തമ്പി
മലയാളത്തിലെ പ്രസിദ്ധമായ ഒരു താരാട്ടുപാട്ടാണ് **ഓമനത്തിങ്കൾ കിടാവോ...** എന്നു തുടങ്ങുന്ന ഗാനം. ഇരയിമ്മൻ തമ്പി; സ്വാതിതിരുന്നാളിനായി രചിച്ചതാണ് ഈ താരാട്ട്.

### വരികൾ

ഓമനത്തിങ്കൾക്കിടാവോ- നല്ല കോമളത്താമരപ്പൂവോ
പൂവിൽ നിറഞ്ഞ മധുവോ- പരിപൂർണേന്ദു തൻറെ നിലാവോ
പുത്തൻ പവിഴക്കൊടിയോ- ചെറു തത്തകൾ കൊഞ്ചും മൊഴിയോ
ചാഞ്ചാടിയാടും മയിലോ - മൃദു പഞ്ചമം പാടും കുയിലോ
തുള്ളുമിളമാൻകിടാവോ - ശോഭ കൊള്ളുന്നോരന്നക്കൊടിയോ
ഈശ്വരൻ തന്ന നിധിയോ - പരമേശ്വരിയേന്തും കിളിയോ
പാരിജാതത്തിൻ തളിരോ - എൻറെ ഭാഗ്യദ്രുമത്തിൻ ഫലമോ
വാത്സല്യരത്നത്തെ വയ്പ്പാൻ - മമ വാച്ചൊരു കാഞ്ചനച്ചെപ്പോ
ദൃഷ്ടിക്കു വച്ചോരമൃതോ - കൂരിരുട്ടത്തു വച്ച വിളക്കോ
കീർത്തിലതയ്ക്കുള്ള വിത്തോ - എന്നും കേടു വരാതുള്ള മുത്തോ
ആർത്തിതിമിരം കളവാൻ - ഉള്ള മാർത്താണ്ഡദേവപ്രഭയോ
സുക്തിയിൽ കണ്ട പൊരുളോ - അതിസൂക്ഷ്മമാം വീണാരവമോ
വമ്പിച്ച സന്തോഷവല്ലി - തൻറെ കൊമ്പത്തു പൂത്ത പൂവല്ലി
പിച്ചകത്തിൻ മലർച്ചെണ്ടോ - നാവിനിച്ഛ നൽകുന്ന കൽക്കണ്ടോ
കസ്തൂരി തൻറെ മണമോ - ഏറ്റ സത്തുക്കൾക്കുള്ള ഗുണമോ
പൂമണമേറ്റൊരു കാറ്റോ - ഏറ്റം പൊന്നിൽ തെളിഞ്ഞുള്ള മാറ്റോ
കാച്ചിക്കുറുക്കിയ പാലോ - നല്ല ഗന്ധമെഴും പനിനീരോ
നന്മ വിളയും നിലമോ - ബഹുധർമങ്ങൾ വാഴും ഗൃഹമോ
ദാഹം കളയും ജലമോ - മാർഗഖേദം കളയും തണലോ
വാടാത്ത മല്ലികപ്പൂവോ - ഞാനും തേടിവച്ചുള്ള ധനമോ
കണ്ണിനു നല്ല കണിയോ - മമ കൈവന്ന ചിന്താമണിയോ
ലാവണ്യപുണ്യനദിയോ - ഉണ്ണിക്കാർവർണ്ണൻ തൻറെ കളിയോ
ലക്ഷ്മീഭഗവതി തൻറെ - തിരുനെറ്റിയിലിട്ട കുറിയോ
എന്നുണ്ണിക്കൃഷ്ണൻ ജനിച്ചോ - പാരിലിങ്ങനെ വേഷം ധരിച്ചോ
പദ്മനാഭൻ തൻ കൃപയോ - മുറ്റും ഭാഗ്യം വരുന്ന വഴിയോ


## ചരിത്രം
തിരുവിതാംകൂർ രാജപദവിയിലിരുന്ന മഹാറാണി ഗൗരി ലക്ഷ്മിഭായിയുടെ നിർദ്ദേശാനുസരണം ശിശുവായിരുന്ന സ്വാതി തിരുന്നാളിനെ ഉറക്കാനായാണ് തമ്പി ഈ താരാട്ടുപാട്ട് ചിട്ടപ്പെടുത്തിയത്. രാജ്യം ദത്തപഹാരനയപ്രകാരം ബ്രിട്ടീഷ് ഈസ്റ്റിന്ത്യാ കമ്പനിയിലേക്ക് കണ്ടു കെട്ടപ്പെടാതിരിക്കാൻ ഒരു ആൺ സന്തതിക്കായുള്ള രാജകുടുംബത്തിന്റെ കാത്തിരിപ്പിനൊടുവിലായിരുന്നു സ്വാതി തിരുന്നാളിന്റെ ജനനം. ഈ താരാട്ടിലെ വരികളിലെ "ഈശ്വരൻ തന്ന നിധിയോ", "ഭാഗ്യദ്രുമത്തിൻ ഫലമോ" എന്നീ പ്രയോഗങ്ങൾ ആ ഉത്കണ്ഠകളിൽ നിന്നുള്ള  ആശ്വാസത്തെ കുറിക്കുന്നു..

## സംഗീതം
ഈ താരാട്ട് ആദ്യം കുറഞ്ചി രാഗത്തിലും ആദി താളത്തിലുമാണ് ചിട്ടപ്പെടുത്തിയത്.  ഇത് മിക്കപ്പോളും നവാരോഗ് അല്ലെങ്കിൽ നീലാംബരി രാഗങ്ങളിലാണ് ആലപിക്കപ്പെടാറുള്ളത്. ഈ താരാട്ടിൽ ഉറക്കം എന്ന വാക്ക് ഒരിക്കൽപ്പോലും ഉപയോഗിച്ചിട്ടില്ലെന്നുള്ളതാണ് ഇതിന്റെ മറ്റൊരു പ്രത്യേകത. ഈ രാഗത്തിന്റെ പ്രത്യേകതയിലാണ് ഈ താരാട്ടിലൂടെ ഉറക്കം വരുന്നത്. നവരസങ്ങളുടെ പ്രകാശനത്തിനും സാധ്യതകൾ നൽകുന്ന ഈ താരാട്ട് നൃത്താവതരണത്തിനായും ധാരാളമായി ഉപയോഗിക്കപ്പെടുന്നു.

## അവലംബം

വർഗ്ഗം:മലയാളഗാനങ്ങൾ
വർഗ്ഗം:താരാട്ടുകൾ
ബോലിയാൻ

പഞ്ചാബി സംഗീതത്തിലെ പ്രാസസബന്ധിയായ ഈരടികളെയാണ് **ബോലിയാൻ** അല്ലെങ്കിൽ **ബോലിസ്** എന്നറിയപ്പെടുന്നത്.

വികാരങ്ങളും സാധരണ സാഹചര്യങ്ങളും പ്രകടിപ്പിക്കുന്നതിന്് ബോലി ഉപയോഗിക്കുന്നു. 
സാധാരണയായി ബോലി ആലപിക്കുക ഒരു സ്ത്രീയാണ്, തുടർന്ന് പെൺകുട്ടികൾ പിന്നണിയായി ഏറ്റു പാടുകയാണ് ചെയ്യുക.

തലമുറ തലമുറ കൈമാറി വാമൊഴിയായാണ് ഇത് നിലനിൽക്കുന്നത്. ഓരോ തലമുറ കടന്ന് തുടർച്ചയായ കൈമാറ്റമാണ് നടക്കുന്നത്. ഓരോ തലമുറക്കും അവരുടെ മുൻഗാമികൾ ആണ് ഇത് പഠിപ്പിക്കുന്നത്. 

ബംഗ്‌റാ സംഗീതവുമായി ചേർന്ന് വടക്കേ അമേരിക്ക, ബ്രിട്ടൻ, ഓസ്‌ട്രേലിയ, ന്യൂസിലാൻഡ് എന്നിവിടങ്ങളിലും ഇന്ന് ബൊലിയാൻ പ്രചുര പ്രചാരം നേടിയിട്ടുണ്ട്. ആധുനിക നഗര രീതിയിൽ സംയോജിപ്പിച്ച ഇത് ഉത്തരേന്ത്യക്കാർക്കിടയിലാണ് കൂടുതൽ കേൾവിക്കാരുള്ളത്.
പ്രധാനമായും സ്ത്രീകളാണ് ബൊലിയാൻ ആലപിക്കുന്നതെങ്കിലും അപൂർവ്വമായും പുരുഷൻമാരും ചെയ്യുന്നുണ്ട്. പ്രമുഖ പഞ്ചാബി സംഗീതജ്ഞൻ കുൽവിന്ദർ ധില്ലോൺ ആലപിച്ച ബൊലിയാൻ ശ്രദ്ധേയമായ വിജയം നേടിയിരുന്നു. 
വിവാഹത്തിന് തലേ രാത്രി വീടുകളിൽ കുടുംബാംഗങ്ങൾ ഒത്തുചേർന്ന് ബൊലിയാൻ ആലപിക്കാറുണ്ട്. ഉത്തരേന്ത്യക്കാർക്കിടയിൽ സന്തോഷകരമായ വേളകൾ ബൊലിയാൻ പാടി ആഘോഷിക്കുന്നത് പതിവാണ്.

## അവലംബം


വർഗ്ഗം:പഞ്ചാബി സംസ്കാരം
റിഗ ടെക്‌നിക്കൽ യൂണിവേഴ്സിറ്റി

**റിഗ ടെക്‌നിക്കൽ യൂണിവേഴ്സിറ്റി** (**Riga Technical University** RTU ) ബാൾട്ടിക്കിലെ ഏറ്റവും പഴക്കമുള്ള സർവകലാശാലയാണ്  .1862 ഒക്ടോബർ 14 ആണ് സർവകലാശാലയുടെ പുനരുദ്ധാരണം നടത്തി ആധൂനികവത്ക്കരിച്ചത്.ചരിത്ര പ്രാധാന്യമുള്ള ഈ യൂണിവേഴ്സിറ്റി സ്ഥിതിചെയ്യുന്നത് യൂറോപ്യൻ രാജ്യമായ ലാറ്റിവിയയുടെ രാജ്യ തലസ്ഥാനമായ റിഗയിലാണ്.EECA യൂണിവേഴ്സിറ്റി  റാങ്കിങ്‌സിൽ  റിഗ  ടെക്‌നിക്കൽ  യൂണിവേഴ്സിറ്റിയുടെ   റാങ്ക്ഡ് ** # 64 **ആണ് .ആദ്യകാലത്ത് യൂണിവേഴ്സിറ്റി  റഷ്യയുടെ ഭാഗമായിരുന്നു എന്നാൽ ലാത്‌വിയ എന്ന രാജ്യം റഷ്യയിൽ നിന്നു വേർപെട്ടതോടെ യൂണിവേഴ്സിറ്റി ലാത്‌വിയയുടെ ഭാഗമായി. 

## ഗവേഷണ വിഭാഗങ്ങൾ

* വാസ്തുവിദ്യ  
* നഗരാസൂത്രണം  
* സിവിൽ എഞ്ചിനീറിങ് 
* കംപ്യൂട്ടർ എഞ്ചിനീറിങ്  വിവരസാങ്കേതികവിദ്യാശാസ്ത്രം   
* ഇലക്ടോണിക് , ടെലികമ്യൂണിക്കേഷൻ 
* എഞ്ചിനീറിങ് എക്കണോമിക്‌സ്  
* മാറ്റേറിയൽ സയൻസ്‌ 
* അപ്ലൈഡ് കെമിസ്ട്രി  
* ഇലക്ട്രിക്കൽഎഞ്ചിനീറിങ്  
* മെക്കാനിക്കൽ എഞ്ചിനീറിങ്.

വർഗ്ഗം:ലാത്‌വിയ
വർഗ്ഗം:സർവ്വകലാശാലകൾ
മർലാബ്സ് ഇൻകോര്പറേഷൻ

ആഗോള  ഇൻഫോർമേഷൻ ടെക്നോളജി സൊല്യൂഷൻ കമ്പനിയായ മർലാബ്സ്  യുണൈറ്റഡ് സ്റ്റേറ്റ്സ് ഓഫ് അമേരിക്ക [യു എസ് ഏ] യിലെ ന്യൂജേഴ്‌സിയിൽ സ്ഥിതി ചെയ്യുന്നു.മർലാബ്‌സിന്റെ ഹെഡ്കോർട്ടേർസ് ന്യൂജേഴ്‌സിയിലെ പിസ്‌കേടാവായിലാണ് . യു എസ് ,കാനഡ ലാറ്റിനമേരിക്ക ,ഇന്ത്യ ,ആഫ്രിക്ക ,ഓസ്‌ട്രേലിയ, മിഡ്‌ഡിൽ ഈസ്റ് , യൂറോപ്പ് തുടങ്ങിയവ  മർലാബ്സിനു പ്രതിനിധ്യമുള്ള പ്രദേശങ്ങളാണ്.1996 രിൽ യു എസ് ആസ്ഥാനമായി പ്രവർത്തനം ആരംഭിച്ച മർലാബ്സ് CMMI  ലെവൽ 5 കമ്പനി ആണ്.കമ്പനിയുടെ ഇപ്പോഴത്തെ സിഇഒ ശ്രീ ശ്രീനിവാസൻ ബൽറാം ആണ്..

## Marlabs offices

## References

വർഗ്ഗം:ഔട്ട്സോഴ്സിങ് കമ്പനികൾ
ആന്തരിക ധമനീ കോയിലിംഗ് ചികിത്സ

ശരീരത്തിൽ എവിടെയുമുള്ള ധമനീവിക്കത്തിനും രക്തസ്രാവത്തിനുമുള്ള ഒരു ചികിത്സയാണ് **ആന്തരിക ധമനീ കോയിലിംഗ്** (Endovascular coiling). തലച്ചോറിലെ സെറിബ്രം ഭാഗത്ത് സംഭവിക്കുന്ന ധമനിവീക്കത്തിനും (cerebral aneurysms)രക്തസ്രാവത്തിനുമുള്ള പരിഹാരങ്ങളിലൊന്നാണിത്. മറ്റൊന്ന്, ശസ്ത്രക്രിയ വഴിയുള്ള ക്ലിപ്പിങ്ങ് ആണ്. രകതസ്രാവം നിർത്താനുള്ള സ്റ്റെന്റിങ്ങിനു പകരമുള്ള ചികിത്സയുമാണ്. 
## സൂചനകൾ
സെറിബ്രം ഭാഗത്ത് സംഭവിക്കുന്ന ധമനിവീക്കത്തിനും (cerebral aneurysms)രക്തസ്രാവത്തിനുമുള്ള പരിഹാരങ്ങളിലൊന്നാണ് ആന്തരിക ധമനീ കോയിലിംഗ് (Endovascular coiling). വീർത്ത ധമനി പൊട്ടാതെയും പൊട്ടി രക്തസ്രാവം നടക്കുന്ന ധമനിയെ തുടർന്ന് രക്തസ്രാവം ഉണ്ടാകാതെയും തടയുകയുമാണ് ലക്ഷ്യം. പൊട്ടിയ ധമനിവീക്കത്തിൽ ധമനിയിൽനിന്നും രക്തസ്രാവം തുടങ്ങിയ ഉടനെ തന്നെ ഈ പ്രക്രിയ നടത്തുന്നതാണുത്തമം. അല്ലെങ്കിൽ ആദ്യ ധമനീ പൊട്ടലിനു ശേഷം വരുന്ന കുറച്ചു ആഴ്ചകൾക്കകംതന്നെ വീണ്ടും രക്തസ്രാവം ഉണ്ടാകാൻ ഇടയാകും. വീർത്തിരിക്കുന്ന ധമനിയുടെ കഴുത്തുഭാഗത്തിനു 4 മില്ലീമീറ്ററിനേക്കാൾ കുറഞ്ഞ വ്യാസമുള്ളതും ലൂമിനൽ വ്യാസം 25 മില്ലീമീറ്ററിൽ കുറഞ്ഞതും ആയ വീർത്തഭാഗത്താണ് ഈ ചികിത്സ ചെയ്യാൻ ഉത്തമം. പ്രധാന രക്തക്കുഴലിൽനിന്നും വേർതിരിഞ്ഞ് കാണാൻ കഴിയും വിധമുള്ള ഇത്തരം വീർത്ത ഭാഗത്ത് ആന്തരിക ധമനീ കോയിലിംഗ് ചെയ്യുന്നു. എന്നിരുന്നാലും സാങ്കേതികവിദ്യ വികസിച്ച ഇക്കാലത്ത് മറ്റു പല തരത്തിലുള്ള ധമനിവീക്കത്തേയും ഇങ്ങനെ ചികിത്സിക്കാൻ കഴിയും.

## രീതി
കോയിലുകൾക്കു ചുറ്റുപാടുമായി രക്തം കട്ടപിടിക്കാൻ ഇടയാക്കി വീക്കമുള്ള ഭാഗത്തെ വീർപ്പിനെ സീൽ ചെയ്ത് രക്തക്കുഴലിന്റെ ദുർബ്ബലമായ പുറംഭിത്തിയെ അധികം മർദ്ദമുണ്ടാകാതെ തടയുക എന്നതാണ് ലക്ഷ്യം. 
## ചെയ്യുന്ന വിധം

പൊതുവായി ബോധം കെടുത്തിയശേഷം നാഡീറേഡിയോളജിസ്റ്റ് ആയ വിദഗ്ദ്ധൻ ആന്തരിക ധമനീ കോയിലിംഗ് ചെയ്യുന്നു. ഫ്ലൂറോസ്കോപ്പിക് ഇമേജിങ് സഹായത്താലാണ് ഇതു ചെയ്യുന്നത്. മാർഗ്ഗനിർദ്ദേശകമായി ഒരു കത്തീറ്റർ (കുഴൽ) ഫെമോറൽ ആർട്ടറി വഴി കടത്തി എവിടെയാണ് ആന്തരിക ധമനീ കോയിലിംഗ് ചെയ്യേണ്ട ഇടത്തെത്തിക്കുന്നു. അഞ്ചിയോഗ്രാഫി ചെയ്തശേഷമാണ് വീക്കമുള്ള ഭാഗം കൃത്യമായി കണ്ടെത്തുന്നത്. ഇതിനുശേഷം ഒരു സൂക്ഷ്മമായ കത്തീറ്ററിനെ വീർപ്പുള്ള ഭാഗത്തേയ്ക്കു നയിക്കുന്നു. 

ഈ മൈക്രോ കത്തീറ്റർ ഉപയൊഗിച്ച് ഇളക്കി വേർപെടുത്താവുന്ന തരം പ്ലാറ്റിനം കൊണ്ടു നിർമ്മിച്ച കോയിലുകൾ (ചുരുളുകൾ) വീർത്തിരിക്കുന്ന ധമനിഭാഗത്തു കടത്തുന്നു. പലതരം ഇത്തരം കോയിലുകൾ ലഭ്യമാണ്. പ്ലാറ്റിനംകൊണ്ടുള്ള ഗുഗ്ല്യെൽമി ഡിറ്റാച്ചബിൾ കോയിലുകൾ, ബയോപോളിമർ കൊണ്ടു പൊതിഞ്ഞ മാട്രിക്സ് കോയിലുകൾ, ഹൈഡ്രോജെൽ കൊണ്ട് പൊതിഞ്ഞ കോയിലുകൾ എന്നിവ ഇവയിൽ ചിലവയാണ്. ഇത്തരം ചെറു കോയിലുകളിൽ അനുയോജ്യമായതിലേതെങ്കിലും ഈ വീർത്ത ഭാഗം മുഴുവൻ നിറയും വരെ അനെകമെണ്ണം കടത്തിവിടുന്നു. എന്നാൽ വിശാലമായ കഴുത്തുള്ള വീർപാണെങ്കിൽ ഒരു സ്റ്റെന്റ് ഉപയോഗിച്ചേക്കാം. 
## ഫലം
ഇതിന്റെ ഗുണഫലത്തെപ്പറ്റി വ്യത്യസ്ത അഭിപ്രായങ്ങൾ നിലനിൽക്കുന്നുണ്ടെങ്കിലും കൂടുതൽ പഠനങ്ങളും അനുകൂലമായാണ് ഫലം കാണിച്ചതെന്നു കാണുന്നു. ഒരു വർഷത്തിനുള്ളിൽ ഇതിന്റെ ഗുണഫലം ശരിയായരീതിയിൽ ലഭിച്ചതായി പഠനങ്ങൾ വ്യക്തമാക്കുന്നു. 
## ചരിത്രം
1991ൽ ഗ്വിഡോ ഗുഗ്ലൈൽമി ആണ് ഈ സംബ്രദായം വികസിപ്പിച്ചത്. ഈയടുത്തകാലത്ത് കോയിലിങ് ശസ്ത്രക്രിയയ്ക്ക് പകരമുള്ള ചികിത്സയായി മാറിക്കഴിഞ്ഞിട്ടുണ്ട്. 
## അവലംബങ്ങൾ

* Adnan I. Qureshi, Alexandros L. Georgiadis, *Textbook of Interventional Neurology*, Cambridge University Press, 2011, ISBN 0-521-87639-7.

വർഗ്ഗം:ശസ്ത്രക്രിയ
കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക

**കമ്പ്യൂട്ടിങ്ങ് രംഗത്തെ മാസ്കറ്റുകളുടെ പട്ടിക**

വർഗ്ഗം:പട്ടികകൾ
വർഗ്ഗം:കമ്പ്യൂട്ടിങ്ങ്‌
ഷേർ ഇ പഞ്ചാബ്

പഞ്ചാബിലെ ജലന്ധർ കേന്ദ്രീകരിച്ചുള്ള  ഇന്ത്യയിലെ ഒരു പ്രഫഷണൽ ഹോക്കി ടീമാണ് **ഷേർ -ഇ-പഞ്ചാബ്**.
ലോക പ്രഫഷണൽ മൽസരങ്ങളിൽ പങ്കെടുക്കുന്ന ടീമാണ് ഷേർ -ഇ-പഞ്ചാബ്.   ഇന്ത്യയിലെ ഹോക്കി കളിയെ പ്രോത്സാഹിപ്പിക്കാനായി ഇന്ത്യൻ ഹോക്കി ഫെഡറേഷനും നിമ്പസ് സ്‌പോർട്‌സ് കമ്പനിയും ചേർന്ന് സ്ഥാപിച്ച വേൾഡ് സീരീസ് ഹോക്കിയിൽ കളിക്കുന്ന ടീമാണ് ഷർ -ഇ-പഞ്ചാബ്. 

ഇന്ത്യൻ നാഷണൽ ഹോക്കി ടീമിലെ ഫോർവേഡ് പ്രഭ്‌ജോത് സിങ്ങാണ് നിലവിൽ ഈ ടീമിനെ നയിക്കുന്നത്. മുൻ ഇന്ത്യൻ ഹോക്കി ടീം പരിശീലകനായ രജീന്ദർ സിങ്ങാണ് ടീമിന്റെ കോച്ച്. 
ജലന്ധറിലെ സുർജീത് ഹോക്കി സ്‌റ്റേഡിയമാണ് ടീമിന്റെ പരിശീലന ഗ്രൗണ്ട്. 

വേൾഡ് സീരീസ് ഹോക്കിയുടെ ഉദ്ഘാടന മത്സരത്തിന്റെ ഫൈനലിൽ പൂനെ സ്‌ട്രൈക്കേഴ്‌സിനെ 5-2 എന്ന സ്‌കോറിന് ഷേർ-ഇ-പഞ്ചാബ് പരാജയപ്പെടുത്തിയിരുന്നു.
*ഷേർസ്* എന്ന അപരനാമത്തിൽ അറിയപ്പെടുന്ന ഷേർ-ഇ-പഞ്ചാബ് 2012-ലാണ് രൂപീകരിച്ചത്. ജേഴ്സിയുടെ നിറം നീലയാണ്. ടീമിന് വേണ്ടി ഏറ്റവും കൂടുതൽ ഗോൾ നേടിയത് ദീപക് ഠാക്കുറാണ്; 12 ഗോൾ.

## ടീം അംഗങ്ങൾ

പ്രഭ്‌ജോത് സിങ് (ക്യാപ്റ്റൻ),
രജീന്ദർ സിങ് (കോച്ച്)

## അവലംബം

വർഗ്ഗം:ഇന്ത്യയിലെ ഹോക്കി ടീമുകൾ‎
വർഗ്ഗം:ജലന്ധർ
വർഗ്ഗം:പഞ്ചാബിലെ കായികമേഖല (ഇന്ത്യ)
പഞ്ചാബി ഭാഷാകവികളുടെ പട്ടിക

* ബാബാ ഫരീദ് - പന്ത്രണ്ട്-പതിമൂന്ന് നൂറ്റാണ്ടുകൾ
* ദാമോദർ ദാസ് അറോറ - പതിനഞ്ചാം നൂറ്റാണ്ട്
* ഗുരു നാനാക് ദേവ് പതിനഞ്ച്-പതിനാറു നൂറ്റാണ്ടുകൾ
* ഗുരു അംഗദ് - പതിനാറാം നൂറ്റാണ്ട്
* ഗുരു അമർ ദാസ് - പതിനഞ്ച്-പതിനാറ് നൂറ്റാണ്ടുകൾ
* ഗുരു രാംദാസ് - പതിനാറാം നൂറ്റാണ്ട്
* ഷാ ഹുസൈൻ - പതിനാറാം നൂറ്റാണ്ട്
* ഗുരു അർജുൻ ദേവ് - പതിനാറ്-പതിനേഴ് നൂറ്റാണ്ടുകൾ
* ബായ് ഗുർദാസ് - പതിനാറ് പതിനേഴ് നൂറ്റാണ്ടുകൾ
* സുൽത്താൻ ബാഹു - പതിനാറ്-പതിനേഴ് നൂറ്റാണ്ടുകൾ
* ഗുരു തേഗ് ബഹദൂർ - പതിനേഴാം നൂറ്റാണ്ട്
* ഗുരു ഗോബിന്ദ് സിങ്ങ് - പതിനേഴാം നൂറ്റാണ്ട്
* സേലേ മുഹമ്മദ് സഫൂരി - പതിനേഴാം നൂറ്റാണ്ട്
* ബുല്ലേ ഷാ - പതിനേഴ് പതിനെട്ട് നൂറ്റാണ്ടുകൾ
* വാലിഡ് ഷാ - പതിനെട്ടാം നൂറ്റാണ്ട്
* ക്വാജാ ഗുലാം ഫരീദ്- പതിനെട്ട്-പതൊമ്പത് നൂറ്റാണ്ടുകൾ
* ബാബു രജബ് അലി- പതൊമ്പതാം നൂറ്റാണ്ട്
* മിയാൻ മുഹമ്മദ് ബക്ഷ് - പതൊമ്പതാം നൂറ്റാണ്ട്
* മൗൽവി ഗുലാം അലി റംപൂരി - പതൊമ്പതാം നൂറ്റാണ്ട്
* കഥർയാർ - പതൊമ്പതാം നൂറ്റാണ്ട്
* പിലൂ - പതൊമ്പതാം നൂറ്റാണ്ട്
* ഷാ മുഹമ്മദ് - പതൊമ്പതാം 
* ഹാഷിം - പതൊമ്പതാം നൂറ്റാണ്ട്
* മോഹൻ സിങ്ങ് - ഇരുപതാം നൂറ്റാണ്ട്
* അമൃതാ പ്രീതം - ഇരുപതാം നൂറ്റാണ്ട്
* ഷെരീഫ് കുഞ്ഞഹി - ഇരുപതാം നൂറ്റാണ്ട്
* മിർഷാദ് തൻഹാ യൂസഫി - ഇരുപതാം നൂറ്റാണ്ട്
* അൻവർ മസൂദ് - ഇരുപതാം നൂറ്റാണ്ട്
* അഫ്സൽ അഹ്സൻ രന്ദവാ - ഇരുപതാം നൂറ്റാണ്ട്
* ആതിഷ് - ഇരുപതാം നൂറ്റാണ്ട്
* ഹർബൻസ് ബല്ലാ (1930-1993) - ഇരുപതാം നൂറ്റാണ്ട്
* ശൈതാ നുസ്ത് - ഇരുപതാം നൂറ്റാണ്ട്
* ബായ് വീർ സിങ്ങ് - ഇരുപതാം നൂറ്റാണ്ട്
* ധനി റാംചത്രിക് - ഇരുപതാം നൂറ്റാണ്ട്
* ജസ്വന്ത് സിങ്ങ് റാഹി - ഇരുപതാം നൂറ്റാണ്ട്
* ഫൈസ് അഹമ്മദ് ഫൈസ് - ഇരുപതാം നൂറ്റാണ്ട്
* ധർശൻ സിങ്ങ് അവാരാ - ഇരുപതാം നൂറ്റാണ്ട്
* ഡോ.ഹർബജൻ സിങ്ങ് - ഇരുപതാം നൂറ്റാണ്ട്
* ശിവ കുമാർ ബതൽവി - ഇരുപതാം നൂറ്റാണ്ട്
* സുർജിത് പഥർ - ഇരുപതാം നൂറ്റാണ്ട്
* നവ്തേജ് ഭാരതി- ഇരുപതാം നൂറ്റാണ്ട്
* അമർജിത്ത് ചന്ധൻ- ഇരുപതാം നൂറ്റാണ്ട്
* അജ്മേർ റോധേ -ഇരുപതാം നൂറ്റാണ്ട്
* സുഖ്ധർശൻ ദലിവാൾ- ഇരുപതാം നൂറ്റാണ്ട്
* ബൽവന്ത് ഗർഹി- ഇരുപതാം നൂറ്റാണ്ട്
* സുഖ്ബീർ- ഇരുപതാം നൂറ്റാണ്ട്
* ജസ്വന്ത് സിങ്ങ് നഗ്ഗി- ഇരുപതാം നൂറ്റാണ്ട്
* ഉസ്താദ് ധമ്മൻ- ഇരുപതാം നൂറ്റാണ്ട്
* മുനീർ നിയാസി
* ചമ്മൻ ലാൽ ചമ്മൻ - ഇരുപതാം നൂറ്റാണ്ട്
* സന്ദ് റാം ഉദാസി- ഇരുപതാം നൂറ്റാണ്ട്
* ഷംഷേർ സിങ്ങ് സദ്ധൂ - ഇരുപതാം നൂറ്റാണ്ട്
* അഹമ്മദ് റാഹി - ഇരുപതാം നൂറ്റാണ്ട്
* മസർ തിർമാസി- ഇരുപതാം നൂറ്റാണ്ട്
* ഫാറൂഖ് ഹുമയൂൺ - ഇരുപതാം നൂറ്റാണ്ട്

വർഗ്ഗം:പഞ്ചാബി സാഹിത്യം
വർഗ്ഗം:പഞ്ചാബി കവികൾ
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
മാർക്കോ റോയെസ്

**മാർക്കോ റോയെസ്** (ജനനം:മെയ് 31,1989) ജർമൻ ക്ലബ്ബായ ബൊറൂസിയ ഡോർട്മുണ്ട്, ജർമനിയുടെ ദേശീയ ഫുട്ബോൾ ടീം എന്നിവയ്ക്കു വേണ്ടി കളിക്കുന്ന ഒരു താരമാണ്. അറ്റാക്കിങ് മിഡ്ഫീൽഡറോ വിങറോ സ്ട്രൈക്കറോ ആയാണ് അദ്ദേഹം കളിക്കാറ്. ബഹുവിധനൈപുണ്യം, വേഗത, സാങ്കേതിക മികവ് എന്നിവയ്ക്കു പ്രശസ്തൻ. 

2013-ൽ ഡോർട്മുണ്ടിനൊപ്പം ഡി.എഫ്.എൽ.സൂപ്പർകപ്പ് നേടി. 2012-ൽ ജർമനിയിലെ ഏറ്റവും മികച്ച ഫുട്ബോൾ കളിക്കാരനായി തിരഞ്ഞെടുക്കപ്പെട്ട റോയെസ്, 2013-ഇലെ യുവേഫ 'ടീം ഓഫ് ദി ഇയർ' - ൽ സ്ഥാനം പിടിക്കുകയും ചെയ്തു. 2013-ൽ യൂറോപ്പിലെ ഏറ്റവും മികച്ച നാലാമത്തെ ഫുട്ബോൾ താരമായി ബ്ലൂംബർഗ് അദ്ദേഹത്തെ തിരഞ്ഞെടുത്തു.

## അവലംബം

വർഗ്ഗം:ജർമ്മൻ കായികതാരങ്ങൾ
വർഗ്ഗം:1989-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
തപി ധർമ്മറാവു

തെലുഗു സാഹിത്യകാരനും പത്രപ്രവർത്തകനുമായിരുന്നു **തപി ധർമ്മറാവു**.(1887–1973).ചലച്ചിത്രരംഗത്തും പ്രവർത്തിച്ചിരുന്ന തപി *മാലപിള്ള ദ്രോഹി, താത്താജി,ഭീഷ്മ, പട്നി* എന്നീ ചലച്ചിത്രങ്ങൾക്കു വേണ്ടി സംഭാഷണവും ഗാനങ്ങളും രചിയ്ക്കുകയുണ്ടായി.അദ്ദേഹം സ്ഥാപിച്ച പ്രസിദ്ധീകരണശാലയാണ് *വെഗുച്ചുക്ക ഗ്രന്ഥമാല*.
ആന്ധ്രയുടെ പ്രത്യേകസംസ്ഥാനപദവിയ്ക്കുവേണ്ടി നിരന്തരം വാദിച്ചിരുന്ന തപി അക്കാലത്തു പ്രചാരം നേടിയ മിക്ക പ്രസിദ്ധീകരണങ്ങളിലും ഇതു സംബന്ധിച്ച വാദമുഖങ്ങൾ അവതരിപ്പിച്ചിരുന്നു.ജനവാണി സമദർശിനി, കൊണ്ടേകാഡു,കാഗഡ എന്നിവയിലും അദ്ദേഹം എഴുതി.

## ശ്രദ്ധേയമായ കൃതികൾ
*വിധിവിലാസം
* *[http://teluguthesis.com/index.php?showtopic=1878 പെല്ലി-ദനിപുട്ടുപുർവോതർലു ] *,
* *ഇനുപകച്ചാഡലു*,
* *പതപാലി*, *കൊതപാലി*,
* *സാഹിത്യമോർമരലു*.
* *രള്ളു-രപ്പാലു* (ആത്മകഥ) 1887 മുതൽ 1908 വരെ.
* അന്ന കരേനിന പരിഭാഷ(1952)

## സഹകരിച്ച ചലച്ചിത്രങ്ങൾ
*Mohini Rugmangada (1937)
*Malapilla (1938) (dialogue)
*Raitu Bidda (1939) (dialogue)
*Illalu (1940)
*Krishna Prema (1943) (adaptation) (dialogue)
*Drohi (1948)
*Keelugurram (1949)
*Palletoori Pilla (1950) (dialogue)
*Paramanandayya Shishyula Katha (1950) (adaptation) (dialogue)
*Mangala (1951) (dialogue)
*Kanna Talli (1953)
*Rojulu Marayi (1955) (dialogue)

## അവലംബം

വർഗ്ഗം:തെലുഗു എഴുത്തുകാർ
സന്ധ്യാറാണി

തെക്കേ പശ്ചിമഘട്ടതദ്ദേശവാസിയായ ഒരു വള്ളിച്ചെടിയാണ് സന്ധ്യാറാണി. . മലബാർ മധുമാലതി എന്നും അറിയപ്പെടുന്ന സന്ധ്യാറാണി യശോദപ്പൂവിനോട് നല്ല സാമ്യമുള്ളതും ഇലകൾ യശോദപ്പൂവിനേക്കാൾ ചെറുതും പൂക്കളുടെ പെറ്റലുകൾ യശോദപ്പൂവിനേക്കാൾ വീതികുറഞ്ഞതുമാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:കേരളത്തിലെ സസ്യജാലം
ത്രിലോചൻ പ്രധാൻ

**ത്രിലോചൻ പ്രധാൻ** (ജനനം: 3 ജനുവരി 1929)ഇന്ത്യക്കാരനായ ശാസ്ത്രജ്ഞനാണ്. ഭുബനേശ്വറിലെ ഇൻസ്റ്റിട്യൂട്ട് ഓഫ് ഫിസിക്സിന്റെ സ്ഥാപക ഡയറക്ടറാണ്(1974-1989). 1956ൽ ത്രിലോചൻ പ്രധാൻ ചിക്കാഗോ സർവ്വകലാശാലയിൽനിന്നും പിഎച്ച് ഡി എടുത്തു. സാഹാ ഇൻസ്റ്റിട്യൂട്ട് ഓഫ് ന്യൂക്ലിയർ ഫിസിക്സിലെ തിയററ്റിക്കൽ ന്യൂക്ലിയർ ഫിസിക്സിന്റെ മേധാവിയുമായിരുന്നു(1964-74). ഉത്കൽ സർവ്വകലാശാലയുടെ വൈസ് ചാൻസലർ ആയും സേവനമനുഷ്ടിച്ചിട്ടുണ്ട്(1989-91). 
## പുസ്തകങ്ങൾ
* The Photon, (Nova Science Publishers, New York), 2001
* Quantum Mechanics (University Press of Hyderabad) 
* Electron Capture by Protons Passing through Hydrogen

## Awards
* കലിംഗ സമ്മാനം, 2014 
* Padma Bhusan, 1990
* Meghnad Shah Award, 1980

## അവലംബം

വർഗ്ഗം:1929-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:കലിംഗ പ്രൈസ് ജേതാക്കൾ
താരാട്ടുപാട്ട്

കുഞ്ഞുങ്ങൾക്ക് ഉറങ്ങാനുതകുന്ന രീതിയിൽ ആലപിക്കപ്പെടുന്ന ഗാന-സംഗീതത്തെയാണ് **താരാട്ടുപാട്ട് (താരാട്ട്)** എന്നു വിളിക്കപ്പെടുന്നത്. താരാട്ടുകളുടെ ഉദ്ദേശം ഓരോ സംസ്കാരത്തിലും വ്യത്യസ്തമായിരിക്കുന്നു. ചിലയിടത്ത് അവ തലമുറകളിലൂടെയുള്ള സാംസ്കാരികമായ അറിവുകളുടെയും പാരമ്പര്യങ്ങളുടെ സംക്രമണത്തിനുപയോഗിക്കുമ്പോൾ, ചിലയിടത്ത് അവ കുഞ്ഞുങ്ങളുടെ ആശയവിനിമയ ക്ഷമതയെ വളർത്താനുള്ള ഒരു ഉപാധിയായി കണക്കാക്കുന്നു. കുഞ്ഞുങ്ങളുടെ വൈകാരികമായ ഉദ്ദേശങ്ങളെ സൂചിപ്പിക്കാനും അവരുടെ അവിഭക്തമായ ശ്രദ്ധ കേന്ദ്രീകരിപ്പിക്കാനുമായുള്ള ഉപായമായും, അവരുടെ സ്വഭാവരൂപീകരണത്തിനെ തന്നെ സ്വാധീനിക്കാനുതകുന്ന സംഗതിയായും കണക്കാക്കപ്പെടുന്നു. ഒരു പക്ഷേ താരാട്ടിന്റെ ഏറ്റവും പ്രമുഖമായ ഉപയോഗം കുഞ്ഞുങ്ങളെ ഉറങ്ങാൻ സഹായിക്കുക എന്നതു തന്നെയാണ്. അതിനായി ഇതിന്റെ സംഗീതം മിക്കവാറും ലളിതവും ചാക്രികവുമാണ്. മിക്കവാറും എല്ലാ രാജ്യങ്ങളിലും പുരാതനകാലം മുതൽക്കു തന്നെ താരാട്ടുകൾ നിലനിന്നിരുന്നു.

## അവലംബം

വർഗ്ഗം:താരാട്ടുകൾ
പഞ്ചാബിന്റെ ചരിത്രം

ഒരു എക്സോണിം പദമായ **പഞ്ചാബ്** ആദ്യമായി ഇബ്ൻ ബാറ്റൂറ്റയുടെ" കുറിപ്പുകളിലാണ് പ്രയോഗിക്കപ്പെടുന്നത്,അദ്ദേഹം 14 ാം നൂറ്റാണ്ടിലായിരുന്നു പഞ്ചാബ് സന്ദർശിച്ചത്.ആ പദം പിന്നീട് പതിനാറാം നൂറ്റാണ്ടായപ്പോഴേക്കും വ്യാപകമായി പ്രയോഗിക്കാൻ തുടങ്ങി.കൂടാതെ "താരിക് ഇ ഷെർ ഷാ സൂരി" എന്ന പുസ്തകത്തിലും ഈ പദം പ്രയോഗിക്കപ്പെട്ടിരുന്നു(1580), "പഞ്ചാബിൽ ഷേർ ഖാന്റെ കോട്ട" നിർമ്മാണത്തെപ്പറ്റി   ആ പുസ്തകത്തിൽ സൂചനയുണ്ട്. പഞ്ചാബ് എന്നതിന് ഏതാണ്ട് തത്തുല്യമായ സംസ്കൃത പദം **പഞ്ച്നദ്** ആദ്യമായി പ്രയോഗിക്കപ്പെട്ടത് മഹാഭാരതത്തിലായിരുന്നു. "അബുൽ ഫസ്‌ൽ" എഴുതിയ "എയിൻ ഇ അക്ബരി" എന്ന പുസ്തകത്തിലും ഈ പദപ്രയോഗം കാണാം. അതിൽ ലാഹോറെന്നും, മുൽത്താനെന്നും പഞ്ചാബിനെ രണ്ട് ഖണ്ഡങ്ങളായി തിരിച്ചിട്ടുണ്ടെന്ന് പ്രതിപാദിക്കുന്നുണ്ട്."എയിൻ ഇ അക്ബാരിയുടെ" രണ്ടാം വോള്യത്തിൽ പഞ്ച്നദ് എന്ന പേരിലുള്ള ഒരു പ്രത്യേക ഭാഗം തന്നെയുണ്ട്.ടുസ്കി ജഹാൻഗീരി എന്ന പുസ്തകത്തിൽ മുഗൾ ചക്രവർത്തിയായ ജഹാംഗീർ പഞ്ചാബ് എന്ന പദം ഉപയോഗിച്ചിട്ടുണ്ട്. അഞ്ച് നദികൾ ഒഴുകുന്ന ഭൂപ്രദേശം എന്നർത്ഥം വരുന്നതരത്തിൽ  *പഞ്ചാബ്* എന്ന പദത്തിന്റെ ഉത്പത്തി പേർഷ്യൻ ഭാഷയിൽ നിന്നാണെന്നും    തുർക്കി രാജാക്കൻമാരാണ് ഈ പദത്തെ ഇന്ത്യക്കകത്തും പുറത്തും പ്രചലിതമാക്കിയതെന്നും പറയപ്പെടുന്നു.     ഇന്ത്യാ-പാകിസ്താൻ വിഭജനത്തിനു ശേഷം അന്താരാഷ്ട്രീയ നിർദ്ദേശങ്ങളോടെ  നടപ്പിലായ സിന്ധുനദി ജലക്കരാർ (Indus Waters Treaty,1960) അനുസരിച്ച്, ഇന്ന് ബിയാസ്,രാവി, സത്ലജ് നദികളുടെ മേൽ ഇന്ത്യക്കും  ചെനാബ്,  ഝലം,സിന്ധു നദികളുടെ മേൽ പാകിസ്താനുമാണ് അധികാരം.
പ്രാചീന കാലത്ത് മൌര്യന്മാർ,ഗ്രീക്കുകാർ, ശകന്മാർ. കുശന്മാർ, ഗുപ്തന്മാർ എന്നിവർ ഈ പ്രദേശം ഭരിച്ചിരുന്നു. 15ഉം 16ഉം നൂറ്റാണ്ടുകളിൽ സിഖു മതത്തിന്റെ വികാസത്തിനും പഞ്ചാബ് സാക്ഷ്യം വഹിച്ചു. ഇന്ത്യ സ്വാതന്ത്യം നേടുമ്പോൾ പഞ്ചാബിലെ 8 നാട്ടുരാജ്യങ്ങളെ ചേർത്ത് പട്യാല ആൻഡ് ഈസ്റ്റ് പഞ്ചാബ് സ്റ്റേറ്റ്സ് യൂണിയൻ (PEPSU) എന്ന പേരിലൊരു സംസ്ഥാനം രൂപീകരിച്ചു. 1966 നവംബർ 1 നാണ് ഇന്നത്തെ പഞ്ചാബ് നിലവിൽ വരുന്നത്.

### സിന്ധു നദിതട സംസ്കാരം
### ഗ്രീക് ആക്രമണം
### മൗര്യ കാലഘട്ടം 322-185 BC
### കുഷാണ കാലഘട്ടം  45-180 AD
### ഗുപ്ത കാലഘട്ടം  320-550
### ഹർഷ കാലഘട്ടം 510-650
### ദൽഹി സൽത്തനത്ത് 713-1526
### ഗുരു നാനാക്കും സിഖ് മതവും
### മുഗൾ വാഴ്ച 1526-1707
### രഞ്ജിത് സിംഗ്, സിഖ് സാമ്രാജ്യം
### ബ്രിട്ടീഷ് ഇടപെടലുകൾ
### വിഭജനം

## അവലംബം
വർഗ്ഗം:പഞ്ചാബിന്റെ ചരിത്രം
ജൂലിയൻ ഡ്രാക്സ്ലർ

ജർമൻ ക്ലബ്ബായ വുൾഫ്സ്ബർഗിനും ജർമനിയുടെ ദേശീയ ഫുട്ബോൾ ടീമിനും വേണ്ടി കളിക്കുന്ന ഒരു താരമാണ് **ജൂലിയൻ ഡ്രാക്സ്ലർ** (ജനനം:സെപ്റ്റംബർ 20,1993). സാധാരണയായി ഇടതു വിങ്ങിലാണ് അദ്ദേഹം കളിക്കുന്നത്. രണ്ട് പാദങ്ങളും ഫലപ്രദമായി ഉപയോഗിക്കാനുള്ള കഴിവ്, വേഗത, ശക്തമായ ഷോട്ടുകൾ എന്നിവയ്ക്ക് പേരു കേട്ടവനാണ് ഡ്രാക്സ്ലർ.

2012-ൽ ദേശീയ ടീമിൽ അരങ്ങേറ്റം കുറിച്ച അദ്ദേഹം, 2014 ഫിഫ ലോക കപ്പ് നേടിയ ജർമൻ ടീമിലെ ഒരംഗമായിരുന്നു.

## അവലംബം

## പുറം കണ്ണികൾ

*
*
*
*
*

വർഗ്ഗം:ജർമ്മൻ ഫുട്ബോൾ കളിക്കാർ
വർഗ്ഗം:1993-ൽ ജനിച്ചവർ
സെലീൻ ഡിയോൺ

ഒരു കനേഡിയൻ ഗായികയും ബിസിനസ്കാരിയുമാണ് **സെലീൻ ഡിയോൺ**.

അഞ്ച് ഗ്രാമി പുരസ്കാരം നേടിയിട്ടുള്ള ഇവർ
20 കോടി ആൽബങ്ങളുടെ വിറ്റുവരവോടെ ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കനേഡിയൻ കലാകാരിയും, ലോകത്തിലെ മികച്ച കലാകാരികളിൽ ഒരാളുമാണ്.

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
അഷർ

**അഷർ** (ജനനം: ഒക്ടോബർ 14, 1978) ഒരു അമേരിക്കൻ ഗായകനും നർത്തകനുമാണ്. ടെക്സസിലെ ഡാളസിലാണ് അദ്ദേഹം ജനിച്ചത്. പക്ഷേ ടെന്നസിയിലെ ചട്ടനൂഗയിലാണ് ജോർജിയയിലെ അറ്റ്ലാന്റയിലേക്ക് പോകുന്നത് വരെ വളർന്നത്. പന്ത്രണ്ടാം വയസ്സിൽ, ലാഫേസ് റെക്കോർഡ്സിൽ നിന്നുള്ള എ & ആർ സംഗീതത്തിന്റെ ശ്രദ്ധ പിടിച്ചുപറ്റുന്നതിനുമുമ്പ് അമ്മ അദ്ദേഹത്തെ പ്രാദേശിക ആലാപന മത്സരങ്ങളിൽ പങ്കെടുപ്പിച്ചു. തന്റെ സ്വന്തം ശീർഷകത്തിലുള്ള അരങ്ങേറ്റ ആൽബം അഷർ (1994) പുറത്തിറക്കിയ അദ്ദേഹം 1990 കളുടെ അവസാനത്തിൽ തന്റെ രണ്ടാമത്തെ ആൽബം മൈ വേ (1997) പുറത്തിറക്കി പ്രശസ്തിയിലേക്ക് ഉയർന്നു.
## അവലംബം

## ബാഹ്യ ലിങ്കുകൾ

* 
* 
* 
* [ Usher] at Billboard.com

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:1978-ൽ ജനിച്ചവർ
ക്രിസ് ബ്രൗൺ

**ക്രിസ് ബ്രൗൺ** (born May 5, 1989) ഒരു അമേരിക്കൻ ഗായകനും നർത്തകനുമാണ്.
ഗുർപ്രീത് സിങ് സന്ധു

**ഗുർപ്രീത് സിങ് സന്ധു** (ജനനം 1992-ൽ ഫെബ്രുവരി 3ന്) ഒരു ഇന്ത്യൻ ഫുട്ബോൾ കളിക്കാരനാണ്.നിലവിൽ  ഇന്ത്യൻ ദേശീയ ടീമിനു വേണ്ടിയും നേർവീജിയയിലെ സ്റ്റേബേയ്ക്ക് ക്ലബ്ബിന്റെയും ഗോൾ വല കാക്കുന്ന ഇദ്ദേഹം ആദ്യമായി യൂറോപ്പിലെ ടോപ്പ് ലീഗ് മത്സരങ്ങളിൽ ഒരു  ഫസ്റ്റ് ഡിവിഷൻ ക്ലബ്ബിനു വേണ്ടി കളിക്കുന്ന ആദ്യ ഇന്ത്യൻ താരവും യൂറോപ്യൻ ക്ലബ്ബിനു വേണ്ടി കളിക്കുന്ന അഞ്ചാമത്തെ താരവുമാണ്. മുഹമ്മദ് സലീം, ബൈച്ചുങ് ബൂട്ടിയ, സുനിൽ ഛേത്രി സുബ്രതാ പാൽ എന്നിവരാണ് മുൻഗാമികൾ.അതു പോലെ യുവേഫ യൂറോപ്പ ലീഗിൽ കളിച്ച ആദ്യ ഇന്ത്യക്കാരൻ എന്ന നേട്ടവും ഗുർപ്രീതിന്റെ പേരിലാണ്.

വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:1992-ൽ ജനിച്ചവർ
ജസ്റ്റിൻ ടിമ്പർലേക്ക്

അമേരിക്കൻ ഗായകൻ-നടൻ, നർത്തകൻ, റെക്കോർഡ് പ്രൊഡ്യൂസർ എന്നീ രംഗങ്ങളിൽ തനതായ വ്യക്തി മുദ്രപതിപ്പിച്ച ഒരു കലാകാരനാണ് **ജസ്റ്റിൻ റാൻഡൽ ടിമ്പർലേക്ക്.**  (ജനനം ജനുവരി 31, 1981) ടെന്നസിയിൽ ജനിച്ചു വളർന്ന അദ്ദേഹം സ്റ്റാർ സെർച്ച്, ദ ന്യൂ-മിക്കി മൗസ് ക്ലബ് എന്നീ ടെലിവിഷൻ ഷോകളിൽ ഒരു കുട്ടിയായി പ്രത്യക്ഷപ്പെട്ടിരുന്നു. 1990 കളുടെ അവസാനത്തിൽ, രണ്ട് ലീഡ് വോകലിസ്റ്റിൽ ഒരാളായി ഉയർന്നുവരുകയും NSYNC- ബോയിബാൻഡിലെ ഏറ്റവും പ്രായം കുറഞ്ഞ അംഗമാകുകയും ചെയ്തു. അത് ക്രമേണ എക്കാലത്തെയും മികച്ച ബോയി ബാൻഡുകളിലൊന്നായി മാറി. അദ്ദേഹത്തിന്റെ ആദ്യ സോളോ ആൽബത്തിന്റെ റിലീസിംഗിനു ശേഷം ഒരു കലാകാരനായി ടിമ്പർലേക്കിന് കൂടുതൽ അംഗീകാരം ലഭിക്കാൻ തുടങ്ങി. R & B ഫോക്കസ് ചെയ്ത സോളോ ആൽബമായ ജസ്റ്റിഫൈഡ് (2002) വിജയകരമായ ഒരു സിംഗിൾസിന് വഴിയൊരുക്കി. **ക്രൈ മി എ റിവർ**, "റോക്ക് യുവർ ബോഡി" എന്നീ ഗാനങ്ങൾക്ക് അദ്ദേഹത്തിന് ആദ്യത്തെ ഗ്രാമി പുരസ്കാരം ലഭിക്കുകയുണ്ടായി.
## ഇതും കാണുക
*
*Honorific nicknames in popular music
*List of ''Billboard'' Social 50 number-one artists
*List of highest-grossing concert tours

## അവലംബം

## പുറം കണ്ണികൾ

* 
* 
* 
* 

വർഗ്ഗം:1981-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ടൈഗർ ഷ്റോഫ്

ഒരു ഇന്ത്യൻ അഭിനേതാവും നർത്തകനുമാണ് **ടൈഗർ  ഷ്റോഫ്** (ജനനം **Jai Hemant Shroff** on 2 March 1990). നടൻ ജാക്കി ഷ്രോഫ്, നിർമ്മാതാവ് അയിഷ ദത്ത് എന്നിവരുടെ പുത്രനായ ടൈഗർ  2014- ലെ ആക്ഷൻ കോമഡി ഹീറോപാണ്ടിയിൽ ഒരു പ്രധാന വേഷത്തിൽ അഭിനയിച്ചു. ഇത് മികച്ച നവാഗത നാമനിർദ്ദേശത്തിനുള്ള ഫിലിംഫെയർ അവാർഡ് നേടി. 

## ഫിലിമോഗ്രാഫി

## അവലംബം

## ബാഹ്യ ലിങ്കുകൾ

*
* Tiger Shroff at Bollywood Hungama

വർഗ്ഗം:ഗുജറാത്തികൾ
വർഗ്ഗം:1990-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ബംഗാളികൾ
അനിരുദ്ധ് രവിചന്ദർ

ഒരു ഇന്ത്യൻ സംഗീത സംവിധായകനും ഗായകനുമാണ് **അനിരുദ്ധ് രവിചന്ദർ** (ജനനം:ഒക്ടോബർ 16,1990) . ഐശ്വര്യ ആർ. ധനുഷ് സംവിധാനം ചെയ്ത 3 എന്ന സിനിമയിലൂടെയാണ് അദ്ദേഹം തമിഴിൽ അരങ്ങേറ്റം കുറിച്ചത്. ഈ ചിത്രത്തിനു വേണ്ടി അനിരുദ്ധ് സംഗീതം നൽകിയ 'വൈ ദിസ് കൊലവെറി ഡി' എന്ന ഗാനം യൂടൂബിൽ വൈറലായി; നിലവിൽ 10 കോടിയിലേറെ വ്യൂസ് ആണ് ഈ ഗാനത്തിനു യൂടൂബിൽ ലഭിച്ചിട്ടുള്ളത്. പ്രേമം എന്ന മലയാളം ചലച്ചിത്രത്തിലെ "റോക്കാൻ കൂത്ത്"  എന്ന ഗാനം ആലപിച്ചത് അനിരുദ്ധ് ആണ്

## അവലംബം

വർഗ്ഗം:തമിഴ് ചലച്ചിത്രസംഗീതസം‌വിധായകർ
വർഗ്ഗം:1990-ൽ ജനിച്ചവർ
വർഗ്ഗം:ഗായകർ
പഞ്ചാബിലെ ജില്ലകളുടെ പട്ടിക (ഇന്ത്യ)

## പട്ടിക

## അവലംബം

വർഗ്ഗം:ഇന്ത്യയിലെ ജില്ലകളുടെ പട്ടികകൾ
വർഗ്ഗം:പഞ്ചാബിലെ ജില്ലകൾ (ഇന്ത്യ)
വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
വട്ടുവള്ളി

അപ്പോസൈനേസീ സസ്യകുടുംബത്തിലെ അംഗമാണ് **കുറിച്ചുള്ളി**, **കുറിച്ചൂലി**, **വട്ടോളം** എന്നൊക്കെ പേരുള്ള **വട്ടുവള്ളി**. . ഇന്ത്യയിലെ പശ്ചിമ-പൂർവ്വഘട്ടങ്ങളിലെ നനവാർന്ന ഇലപൊഴിയും കാടുകളിലും ചെറുവനങ്ങളിലും കാവുകളിലും കാണുന്ന ഒരു വള്ളിച്ചെടിയാണിത്. Cosmostigma racemosum എന്ന പേരിലാണ് കൂടുതലും അറിയപ്പെടുന്നത്. നാട്ടുവൈദ്യങ്ങളിൽ അൾസറിന് മരുന്നാണ്. നീലക്കടുവ, കരിനീലക്കടുവ എന്നീ ശലഭങ്ങളുടെ ലാർവകളുടെ ഭക്ഷണസസ്യങ്ങളിൽ ഒന്ന് വട്ടുവള്ളിയാണ്. ഇലകൾ ഭക്ഷ്യയോഗ്യമാണ്.
പടർന്നുകയറുന്ന സ്വഭാവമുള്ള ഈ വള്ളിച്ചെടിയുടെ തണ്ടുകളും ഇലകളും മിനുസമുള്ളവയാണ്. തണ്ട് പൊട്ടിച്ചാൽ വെള്ളം പോലെയുള്ള നീര് ഉണ്ട്. അഞ്ചിതളുകളുള്ള പൂക്കൾ റസീം പൂങ്കുലകളിലാണ് വിരിയുന്നത്. പച്ചകലർന്ന മഞ്ഞനിറമുള്ള ഇതളുകളിൽ ബ്രൗൺ നിറത്തിൽ കുത്തുകൾ കാണാം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://keralaplants.in/keralaplantsdetails.aspx?id=Cosmostigma_racemosum 
* 
* 

വിഭാഗം:പച്ചക്കറികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോസൈനേസീ
വർഗ്ഗം:ശലഭത്താര
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പഞ്ചാബിലെ മുഖ്യമന്ത്രിമാരുടെ പട്ടിക (ഇന്ത്യ)

ഇന്ത്യൻ ഭരണഘടനാ നിയമ പ്രകാരം പഞ്ചാബടക്കമുള്ള ഇന്ത്യൻ സംസ്ഥാനങ്ങളുടെ ഭരണ തലവൻമാരെയാണ്  **മുഖ്യമന്ത്രി** എന്ന് പറയുന്നത്.ഇന്ത്യൻ നാഷണൽ കോൺഗ്രസ് പാർട്ടി നേതാവായ അമരീന്ദർ സിംഗ് ആണ് നിലവിലെ പഞ്ചാബ് മുഖ്യമന്ത്രി.

### തിരഞ്ഞെടുപ്പ് രീതി
സംസ്ഥാന നിയമസഭകളിലേക്കു ഓരോ അഞ്ചു വർഷം കൂടുംതോറും നടക്കുന്ന തിരഞ്ഞെടുപ്പുകളിലൂടെ ഭൂരിപക്ഷം കിട്ടുന്ന മുന്നണിയോ പാർട്ടിയോ ആണ് അടുത്ത അഞ്ചു വർഷത്തേക്ക്‌ സംസ്ഥാന ഭരണ തലവൻ എന്ന നിലയിൽ മുഖ്യമന്ത്രിയെ നിർദ്ദേശിക്കുന്നത്.
### പദവികളും അധികാരവും
സംസ്ഥാന മന്ത്രിസഭയിലെ ഏറ്റവും പ്രധാനപ്പെട്ട വ്യക്തിയാണ് മുഖ്യമന്ത്രി. സംസ്ഥാന ലെജിസ്ലേറ്റീവ് അസംബ്ലിയിലെ ഭൂരിപക്ഷ കക്ഷിയുടെ അഥവാ മുന്നണിയുടെ നേതാവാണ് അദ്ദേഹം. സംസ്ഥാന ഗവൺമെന്റിന്റെ പ്രധാന വക്താവുകൂടിയാണദ്ദഹം. ഗവർണ്ണറെയും മന്ത്രസഭയെയും തമ്മിൽ കൂട്ടിയിണക്കുന്ന കണ്ണിയായി ഇദ്ദേഹത്തെ വിശേഷിപ്പിക്കുന്നു. മന്ത്രിസഭയുടെ തീരുമാനങ്ങൾ ഉടനുടൻ മുഖ്യമന്ത്രി ഗവർണ്ണറുടെ ശ്രദ്ധയിൽ പെടുത്തുന്നു. മന്തിമാരെല്ലാം മുഖ്യമന്തിയുടെ നിയന്ത്രണത്തിനു വിധേയമായിട്ടാണ് പ്രവർത്തിക്കുന്നത്.

## സൂചിക

;മുഖ്യമന്ത്രിയുടെ പാർട്ടിയെ സൂചിപ്പിക്കുന്ന നിറം
* 
* 

;Other key
* №: Incumbent number
*  Assassinated or died in office
*  Returned to office after a previous term
*  Resigned

## പഞ്ചാബിന്റെ മുഖ്യമന്ത്രിമാർ

## Notes & References
;Notes

;References

## External links
* http://punjabassembly.nic.in/members/showcm.asp 

*
വർഗ്ഗം:ഇന്ത്യൻ സംസ്ഥാനങ്ങളിലെ മുഖ്യമന്ത്രിമാരുടെ പട്ടികകൾ
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
ഏഡൻ ഹസാർഡ്

**ഏഡൻ മൈക്കൾ ഹസാർഡ്** (ജനനം : ജനുവരി 7,1991) ഇംഗ്ലീഷ് ക്ലബ്ബ് റയൽ മാഡ്രിഡ്‌,  ചെൽസി, ലിൽ, ബെൽജിയം ദേശീയ ഫുട്ബോൾ ടീം എന്നിവയ്ക്ക് വേണ്ടി കളിച്ചിരുന്ന ഒരു താരമാണ്. പ്രധാനമായും അറ്റാക്കിങ്ങ് മിഡ്ഫീൾഡറോ വിങ്ങറോ ആയാണ് അദ്ദേഹം കളിക്കുന്നത്. ഹസാർഡിന്റെറ സർഗ്ഗവൈഭവവും വേഗതയും സാങ്കേതിക മികവും പരക്കെ അംഗീകരിക്കപ്പെട്ടിട്ടുള്ളതാണ്. ലോകത്തിലെ ഏറ്റവും മികച്ച കാൽപന്തുകളിക്കാരിൽ ഒരാളായാണ് അദ്ദേഹത്തെ കണക്കാക്കുന്നത്.

ഹസാർഡിന്റെറ അച്ഛനും അമ്മയും ഫുട്ബോൾ കളിക്കാരായിരുന്നു.
## അവലംബം

വർഗ്ഗം:ബെൽജിയം
വർഗ്ഗം:ഫുട്ബോൾ കളിക്കാർ
വർഗ്ഗം:1991-ൽ ജനിച്ചവർ
വർഗ്ഗം:ജനുവരി 7-ന് ജനിച്ചവർ
പഞ്ചാബി വസ‌്ത്രരീതികൾ

ലഘുചിത്രം|ലാഹോറിലെ പഞ്ചാബി വസ്ത്രധാരണരീതി,1890s
പുരാതന പഞ്ചാബിലെ, ജനങ്ങൾ പരുത്തി വസ്ത്രങ്ങളായിരുന്നു ധരിച്ചിരുന്നത്.  സ്ത്രീ പുരുഷന്മാർ ലിംഗഭേദമെന്യെ മുട്ടുവരെയുള്ള മേലുടുപ്പും ഇടുപ്പിനു താഴെ ധോത്തിയും,  ഇടതുതോളിനും മീതേയും വലതു തോളിന് അടിയിലുമായി കിടക്കുന്ന നീണ്ട വേഷ്ടിയും.    കൂടാതെ ഇരു തോളുകളേയും മൂടിക്കിടക്കുന്ന  മറ്റൊരു വലിയ ഷീറ്റും ധരിക്കുമായിരുന്നു. ആധുനിക പഞ്ചാബി വസ്ത്രങ്ങൾ ഇതിൽ നിന്നും ഏറെ വിഭിന്നമാണ്. പഞ്ചാബി വസ്ത്രധാരണരീതിക്ക് നീണ്ട ചരിത്രമാണുള്ളത്.

പത്തൊമ്പത്-ഇരുപത് നൂറ്റാണ്ടുകളിൽ പഞ്ചാബിൽ പരുത്തി  വ്യവസായം വലിയ തോതിൽ നിലനിന്നിരുന്നു.വിവിധതരം പരുത്തി ഉത്പന്നങ്ങൾ- സാധാരണ  ലുങ്കികൾ, മടക്കുകളുള്ള തെഹ്മത് ലുങ്കികൾ,  ഖേസുകൾ (വിരിപ്പുകളും, കട്ടിയില്ലാത്ത ജമുക്കാളങ്ങളും), ദറ്റാഹികൾ, ചാദറുകൾ(പുതപ്പുകൾ), കോട്ട്, ഷർട്ട് എന്നിവക്കുള്ള തുണിത്തരങ്ങൾ,   വാതൽ-ജനാല വിരികൾ , സുസികൾ(?), തെഹ്മത്തുകൾ(മുട്ടു വരെയെത്തുന്ന മേലുടുപ്പുകൾ), ദരികൾ(  നിലത്തു വിരിക്കാവുന്ന കട്ടിയുള്ള വർണശബളമായ വിരിപ്പുകൾ), ടവലുകൾ, ഡസ്റ്ററുകൾ, പട്കാസ്(ആൺകുട്ടികൾക്കായുള്ള ശിരോവസ്ത്രം) എന്നിവ ലഭ്യമായിരുന്നു . ഇവയൊക്കെ നിർമ്മിക്കപ്പെട്ടത് ഹോഷിയാർപ്പൂർ, ഗുർദാസ്പുർ, പെഷാവർ, ലാഹോർ, അമൃത്സർ, ലുധിയാന, ഝംഗ്, ഷാഹ്പൂർ, ജലന്ധർ, ഡെൽഹി, ഗുഡ്ഗാവ്, റോഹ്തക്, കർനാൽ, രെവരി, പാനിപത്ത് എന്നിവിടങ്ങളിലായിരുന്നു.ഈ കോട്ടൺ വ്യവസായം പഞ്ചാബികളെ സമ്പന്നരാക്കി, അതവരുടെ വസ്ത്രരീതികളിലും കാണാം.മറ്റു തരത്തിലുള്ള പഞ്ചാബി വസ്ത്രങ്ങൾ അവരുടെ പ്രദേശത്തിലെ ഉത്സവങ്ങൾക്കും, മറ്റുമാണ് ധരിക്കാറ്.

## സുത്താൻ
സുത്താന എന്നുകൂടി വിളിക്കുന്ന സുത്താൻ പഞ്ചാബിലെ സ്വസ്ഥാനയുടെ ബാക്കിനിൽക്കുന്ന ഒരു ഭാഗമാണ്. സ്വസ്ഥാനയെ ട്രൗസർ എന്നുകൂടി വിളിക്കുന്നുണ്ട്. മൗര്യൻ കാലത്ത് പ്രഭുക്കന്മാരും സ്വസ്ഥാനയെ ഉപയോഗിച്ചിരുന്നു.  നോർത്ത് ഇന്ത്യയിലെ കുശാന സാമ്രാജ്യ കാലത്ത് ഒന്നും, മൂന്നും നൂറ്റാണ്ടുകളിലും, ഗുപ്ത ഭരണകാലമായ നാലും ആറും നൂറ്റാണ്ടുകളിലും, ഏഴാം നൂറ്റാണ്ടുകളിലും ഇത് ഉപയോഗിക്കപ്പെട്ടിരുന്നു.

സൂത്താനയ്ക്ക് സ്വസ്ഥാനയിൽ നിന്ന് ചെറിയ വ്യത്യാസങ്ങളുണ്ട്, കണങ്കാലിന് മുകൾ ഭാഗത്തേക്ക് അയയുകയും, കണങ്കാലിന് താഴേക്ക് ഇറുക്കവുമാണ്. സുത്താന പുരുഷൻമാർക്കാണ്, പക്ഷെ സ്ത്രീകളിടുന്ന സുത്താനയ്ക്ക് പ്രാധാന്യമേറെയാണ്. സ്ത്രീകളത് കുർത്തയ്ക്കൊപ്പമാണ് ധരിക്കുന്നത്. അത് പഞ്ചാബി ഘാഗരയുടെ ഒരു ഭാഗം കൂടിയാണ്.

## അവലംബം

വർഗ്ഗം:ഇന്ത്യൻ വസ്ത്രങ്ങൾ
വർഗ്ഗം:വസ്ത്രധാരണം
വർഗ്ഗം:പഞ്ചാബി സംസ്കാരം
വരവൂർ നാരായണൻ നമ്പ്യാർ

വരവൂർ തിയ്യാടി നാരായണൻ നമ്പ്യാർ 2014 വർഷത്തെ  (അയ്യപ്പൻ തീയ്യാട്ട്)  **കേരള ഫോക്ലോർ അക്കാദമി അവാർഡ്.** 2016 വർഷത്തെ **കേരള ഫോക്ലോർ അക്കാദമി ഫെല്ലോഷിപ്പ്**.  2017 വർഷത്തെ  **Baba Ambedkar educational foundation society** ഏർപ്പാടാക്കിയ  **അംബേദ്ക്കർ  നാഷണൽ  എക്സലൻസി അവാർഡ്** . 2020 വർഷത്തെ **ക്ഷേത്രകലാ അക്കാദമി അവാർഡ്‌**  നേടിയ കലാകാരനാണ്.   മലമക്കാവ് വാസുദേവൻ നമ്പ്യാരാണ് അച്ഛൻ. അമ്മിണി മരോൾമയാണ് അമ്മ. തിയ്യാട്ടിലെ  ആദ്യ പാഠം  മുത്തച്ഛനിൽനിന്നാണ്  പഠിച്ചത്, ചെണ്ട പഠിച്ചത് പ്രശസ്ത  ചെണ്ട  വിദ്വാൻ ഗുരു  തിരുനാവായ    ശങ്കരപ്പൊതുവാളിൽനിന്നാണ് . വാദ്യകലയിലെ  ശബ്ദഭംഗി, കാലപ്രമാണം, ഭാവം, സംഗീതം താളസ്ഥിതി,സാധകം,എന്നിങ്ങനെ വാദ്യകലാകാരന് വേണ്ടസിദ്ധികൾ പഴമ നിലനിർത്തികൊണ്ടുതന്നെ നാരായണൻ നമ്പ്യാർ തായമ്പകയിൽ സ്വന്തമായി പ്രാഗല്ഭ്യം പ്രകടിപ്പിച്ചിട്ടുണ്ട്‌. 
മുളങ്കുന്നത്തുകാവ് രാമൻ നമ്പ്യാർ, കേശവൻകുട്ടി നമ്പ്യാർ, മുണ്ടമുക പരമേശ്വരൻ നമ്പ്യാർ തുടങ്ങിയ തീയ്യാട്ട് കലയിലെ പ്രമുഖരോടൊപ്പം കലോപസന തുടരുന്ന ഇദ്ദേഹം കേരളത്തിനു പുറത്തും നിരവധി വേദികളിൽ തീയ്യാട്ടവതരണത്തിൽ പങ്കാളിയായിട്ടുണ്ട്. കേരള ലളിതകലാ അക്കാദമി, ഡൽഹി ലളിതകലാ അക്കാദമി, ഒട്ടേറെ ക്ഷേത്ര സമിതികൾ എന്നിവർ ഇദ്ദേഹത്തെ ആദരിച്ചിട്ടുണ്ട്.

തൃശ്ശൂർ ജില്ലയിലെ വരവൂരിലാണ് നാരായണൻ നമ്പ്യാരുടെ വസതി. കഥകളി സംഗീത സാമ്രാട്ടായിരുന്ന നീലകണ്ഠൻ നമ്പീശൻറെ മരുമകൾ ശ്രീദേവിയാണ് ഭാര്യ. മകൻ സുനിൽ, മകൾ സ്വപ്ന..

## അവലംബം

## പുറത്തേക്കുള്ള കണ്ണികൾ
*http://digitalpaper.mathrubhumi.com/c/11597988
*http://ayyappantheeyattu.com/index.html
*https://www.youtube.com/watch?v=yhDyfSB2ZrY
*http://digitalpaper.mathrubhumi.com/1168275/Thrissur/12-April-2017#page/17 
*https://www.mathrubhumi.com/thrissur/nagaram/article-1.3266436
*https://www.manoramaonline.com/news/latest-news/2021/02/16/kshethrakala-academys-kshethrakalasree-award-for-methil-devika.html
*http://www.keralaculture.org/malayalam/ayyappan-theeyattu/585

വർഗ്ഗം:കേരളത്തിലെ കലാകാരന്മാർ
വർഗ്ഗം:1951-ൽ ജനിച്ചവർ
പഞ്ചാബിലെ ഗവർണ്ണർമാരുടെ പട്ടിക (ഇന്ത്യ)

## അവലംബം
* http://www.worldstatesmen.org/India_states.html
## പുറംകണ്ണികൾ
* http://punjabgovt.nic.in/GOVERNMENT/MeetGovernor.htm 
* Government of Punjab, Official website 

വർഗ്ഗം:പഞ്ചാബിന്റെ ഗവർണർമാർ (ഇന്ത്യ)
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
കുസും ഖേമാനി

ഹിന്ദി സാഹിത്യകാരിയാണ് **കുസും ഖേമാനി**.  ലാവണ്യ ദേവി എന്ന നോവലിന് 2016 ൽ കുസുമാഞ്ജലി സാഹിത്യ സമ്മാൻ ലഭിച്ചു.  30 വർഷമായി ഇന്ത്യൻ ലാംഗ്വേജ് സൊസൈറ്റി പ്രസിഡന്റാണ്.
## കൃതികൾ
*ലാവണ്യ ദേവി 
## പുരസ്കാരങ്ങൾ
*കുസുമാഞ്ജലി സാഹിത്യ സമ്മാൻ
## അവലംബം


വർഗ്ഗം:ഹിന്ദി സാഹിത്യകാരന്മാർ
ഇകർ കസിയ്യാസ്

**ഇകർ കസിയ്യാസ്** (ജനനം : മെയ് 20,1981) പോർച്ചുഗീസ് ക്ലബ്ബ് പോർതു, സ്പെയിൻ ദേശീയ ഫുട്ബോൾ ടീം എന്നിവയ്ക്കു വേണ്ടി കളിക്കുന്ന ഒരു ഗോൾ കീപ്പർ ആണ്. സ്പാനിഷ് ക്ലബ്ബ് റിയൽ മഡ്രിഡിന്റെറ നായകനായിരുന്ന അദ്ദേഹം റിയലിനു വേണ്ടി 16 സീസണുകളിൽ ഗോൾവല കാത്തു. റൗൾ ഗോൺസാലസ് (741) കഴിഞ്ഞാൽ റിയലിനായി ഏറ്റവുമധികം മത്സരങ്ങൾ കളിച്ചത് കസിയ്യാസ് (725) ആണ്.

2000-ൽ  പത്തൊൻപതാം വയസ്സിൽ സ്പെയിൻ ദേശീയ ടീമിനു വേണ്ടി അരങ്ങേറ്റം കുറിച്ചു. സ്പെയിനിനു വേണ്ടി 167 മത്സരങ്ങളിൽ ജേർസി അണിഞ്ഞ അദ്ദേഹം, ഏറ്റവുമധികം മത്സരങ്ങൾ കളിച്ചിട്ടുള്ള യൂറോപ്യൻ കളിക്കാരനാണ്.

ഏക്കാലത്തെയും മികച്ച ഗോൾ കീപ്പർമാരിൽ ഒരാളായാണ് കസിയ്യാസിനെ കണക്കാക്കുന്നത്.

## അവലംബം

വർഗ്ഗം:പോർച്ചുഗൽ ഫുട്ബോൾ കളിക്കാർ
വർഗ്ഗം:1981-ൽ ജനിച്ചവർ
മെറ്റൽ ഓക്സയിഡ് വാരിസ്റ്റർ (MOV)

പ്രവഹിക്കപെടുന്ന വൈദ്യുതിയുടെ തീവ്രുത അനുസരിച്ച് പ്രതിരോധകം വ്യത്യാസപ്പെടുന്ന ഒരു ഇലക്ടോണിക് ഘടകമാണ് വാരിസ്റ്റർ. നാകം( സിങ്ക്), കൊബാൾട്ട്, ബിസ്മത്ത്, മാഗനീസ് എന്നിവയുടെ ഓക്സയിഡ് കൊണ്ട് നിർമ്മിക്കുന്ന വാരിസ്റ്ററുകൾ മെറ്റൽ ഓക്സയിഡ് വാരിസ്റ്റർ എന്നറിയപ്പെടുന്നു
സാധാരണ പ്രവർത്തന സമയത്ത് അചാലകമായും ഉയർന്ന വോൾട്ടത പ്രവഹിക്കുമ്പോൾ ഇത് സുചാലകമായും വർത്തിക്കുന്നു, 
വാർത്താവിനിമയ ഉപകരണങ്ങളുടെ സുരക്ഷിതമായ പ്രവർത്തനത്തിന് MOVകൾ ഉപയോഗിക്കുന്നു

വർഗ്ഗം:ഇലക്ട്രോണിക്സ്
പഞ്ചാബി ഭാഷാഭേദങ്ങൾ

**[[പഞ്ചാബി ഭാഷ|പഞ്ചാബി]]യുടെ ഭാഷാ വകഭേദങ്ങൾ** പാകിസ്താനിലെ ജനസംഖ്യയുടെ 60 ശതമാനം ആളുകൾ സംസാരിക്കുന്നു. എന്നാൽ ഇന്ത്യയിൽ കൂടുതലും സംസാരിക്കുന്നത് പഞ്ചാബ് സംസ്ഥാനത്താണ്‌. 

## പ്രധാന ഭാഷാഭേദങ്ങൾ
മാഝി, ദോആബി, മാൽവി, പുവാധി എന്നിവയാണ് ഇന്ത്യയിലെ പ്രധാന പഞ്ചാബി ഭാഷാഭേദങ്ങൾ. പോഠോഹാരി, ലഹന്ദി, മുൽത്താനി എന്നിവ പാകിസ്താനിലെ പഞ്ചാബിയുടെ പ്രധാന ഭാഷാഭേദങ്ങളാണ്.  മാഝി എന്ന ഭാഷാഭേദം ഇരു രാജ്യങ്ങളിലേയും മാനക രൂപമാണ്.
### മാഝി
പഞ്ചാബിയുടെ മാനക ഭാഷാഭേദമാണ് **മാഝി**. അതിനാൽ ഈ ഭാഷാഭേദത്തെ പഞ്ചാബിയുടെ അഭിമാന ഭാഷയായി കണക്കാക്കപ്പെടുന്നു. പഞ്ചാബിന്റെ ഹൃദയഭൂമി എന്നറിയപ്പെടുന്ന ചരിത്ര പ്രാധാന്യമുള്ള *മാഝാ* (Majha) എന്ന പ്രദേശത്താണ് ഈ ഭാഷാഭേദം പ്രധാനമായും സംസാരിക്കപ്പെടുന്നത്. പാകിസ്താനിലെ ലാഹോർ, ഷേഖൂപുര, കസൂർ, ഓക്കാഡ, നങ്കാനാ സാഹിബ്, ഫൈസലാബാദ്, ഗുജറാൻവാല, വസീറാബാദ്, സിയാൽകോട്ട്, നാറവാൽ, പാകിസ്താനി ഗുജറാത്ത്, ഝെലം, പാക്പത്തൻ, വഹാഡി, ഖാനേവാൽ, സാഹീവാൽ, ഹാഫിസാബാദ്, മണ്ഡി ബഹാഉദ്ദീൻ എന്നീ സ്ഥലങ്ങളും ഇന്ത്യയിലെ അമൃത്സർ, തരൻതാരൻസാഹിബ്, ഗുർദാസ്പുർ എന്നീ സ്ഥലങ്ങളും ഉൾപ്പെടുന്നതാണ് ഈ പ്രദേശം.
### പശ്ചിമ പഞ്ചാബി
പശ്ചിമ പഞ്ചാബി അഥവാ ലഹന്ദ പാകിസതാനി പഞ്ചാബിലെ പഞ്ചാബിയുടെ വകഭേദമാണ്.
#### ഷാഹ്പുരി
ഷാഹ്പുരി (സർഗോധി) ഭാഷാഭേദം കൂടുതലും പാകിസ്താനിലാണ് സംസാരിക്കപ്പെടുന്നത്. പാകിസ്താനി പഞ്ചാബിലെ സർഗോധ ഡിവിഷനിൽ സംസാരിക്കപ്പെടുന്ന ഈ ഭാഷാഭേദം പഞ്ചാബിയുടെ പഴക്കമേറിയ ഭാഷാഭേദങ്ങളിൽ ഒന്നാണ്.
#### ഝംഗോചി
പഞ്ചാബിയുടെ പഴക്കമേറിയ ഭാഷാഭേദമാണ് ഝംഗോചി അഥവാ ചംഗ്വി.

## പഞ്ചാബ് യൂനിവേഴ്സിറ്റിയുടെ വർഗ്ഗീകരണം
പട്യാലയിലെ പഞ്ചാബി യൂനിവേഴ്സിറ്റി തയ്യാറാക്കിയ പട്ടിക പ്രകാരമുള്ള പഞ്ചാബി ഭാഷാഭേദങ്ങൾ ഇംഗ്ലീഷ് അക്ഷരമാലാ ക്രമത്തിൽ താഴെ പറയും പ്രകാരമാണ്.
# ആവാൻകാരി
# ബാർ ദി ബോലി
# ബാൻവാലി
# ഭട്ട്യാനി
# ഭേറോച്ചി
# ഛാഛി
# ചക് വാലി
# ചമ്പ്യാലി
# ചെനാവരി
# ധനി
# ദോആബി
# ഡോഗ്രി
# ഘേബി
# ഗോജ്രി
# ഹിന്ദ്കോ
# ജട്ട്കി
# ഝങ്ഗോച്ചി
# കാങ്ഗ്ഡി
# കാച്ചി
# ലുബാൻകി
# മാൽവി
# മാഝി
# മുൽത്താനി
# പഹാഡി
# പെഷോരി/പെഷാവരി
# പോഠോഹാരി/പിണ്ഡിവാലി
# പൊവാധി
# പൂഞ്ഛി
# റാഠി
# സ്വായേം
# ഷാഹ്പുരി
# ഥലോച്ചി
# വസീറാബാദി

## അവലംബം

## കുറിപ്പുകൾ

വർഗ്ഗം:ഇന്ത്യയിലെ ഭാഷകൾ
വർഗ്ഗം:പാകിസ്താനിലെ ഭാഷകൾ
വർഗ്ഗം:പഞ്ചാബി ഭാഷ
വവ്വാലുകളും പരാഗണവും

മധ്യരേഖാപ്രദേശങ്ങളിലെ 500-ലേറെ മരങ്ങളിൽ പരാഗണം നടത്തുന്നത്‌ വവ്വാലുകളാണ്‌. ഇത്തരം സസ്യങ്ങളെ പൊതുവേ Chiropterophilous ചെടികൾ എന്നു പറയുന്നു. വവ്വാലുകൾ Chiroptera എന്ന് നിരയിൽ ഉള്ള സസ്തനികൾ ആയതിനാൽ ആണ് ഇത്. രാത്രിഞ്ചരന്മാരായ വവ്വാലുകളെ ആകർഷിക്കാനായി ഇവയുടെ പൂക്കൾ പ്രത്യേകമായി രൂപാന്തരം പ്രാപിച്ചിരിക്കുന്നു. മിക്കവയ്ക്കും വെളുത്ത, വലിപ്പമുള്ള പൂക്കളാവും ഉണ്ടാവുക. മദഗന്ധമുള്ള ഇവ മിക്കവാറും വവ്വാലുകൾ ഇരതേടാനിറങ്ങുന്ന സൂര്യാസ്തമയത്തിനുശേഷമാവും വിരിയുക. വവ്വാലിന്റെ മുഖം അകത്തുകടക്കാൻ പാകത്തിന്‌ പൂക്കൾക്ക്‌ ഒരു തുറന്ന പാത്രത്തിന്റെ ആകൃതിയാവും ഉണ്ടാവുക. എന്നാൽ വവ്വാലിന്റെ മീശരോമങ്ങളിൽ പൂമ്പൊടി പറ്റിപ്പിടിക്കാനാവുന്ന വിധത്തിൽ ചിലവ തുറന്നിരിക്കും. തങ്ങൾക്ക്‌ യാതൊരു ഉപയോഗവും ഇല്ലാത്ത ചില പദാർത്ഥങ്ങളും വവ്വാലുകളെ ആകർഷിക്കാനായി ചെടി ഉണ്ടാക്കുന്നു. തേനിനു പുറമേ പൂമ്പൊടിയും വവ്വാലുകൾ ഭക്ഷിക്കുന്നതിനാൽ ഇത്തരം ചെടികളിലെ പൂമ്പൊടികളിൽ വലിയ തോതിൽ മാംസ്യം അടങ്ങിയിട്ടുണ്ടാവും. കൂടാതെ വവ്വാലുകളുടെ ആരോഗ്യത്തിന്‌ അത്യാവശ്യമായ ടൈറോസിൻ എന്നും പ്രോലീൻ എന്നും പേരുള്ള രണ്ട്‌ അമിനോ ആസിഡുകളും ഈ പൂമ്പൊടിയിൽ അടങ്ങിയിരിക്കുന്നു. വാലിലെയും ചിറകിലെയും സ്തരങ്ങൾക്കു ശക്തി ലഭിക്കാൻ അത്യാവശ്യമായ പോഷകമാണ്‌ പ്രോലീൻ, അതുപോലെ പാൽ ഉൽപ്പാദനത്തിന്‌ ടൈറോസിനും ആവശ്യമാണ്‌. 

തേൻ കുടിക്കുന്ന മുപ്പതോളം ഇനം വവാലുകൾക്ക്‌ അവയുടെ നീണ്ട നാവിൽ തേനീച്ചകൾക്ക്‌ ഉള്ളതുപോലെ തേൻ വലിച്ചെടുക്കാൻ ഉതകുന്ന തരത്തിൽ രോമങ്ങൾ ഉണ്ടാവും. കൂടാതെ ഇവയ്ക്ക്‌ നല്ല കാഴ്ചശക്തിയും ഘ്രാണശക്തിയും ഉണ്ട്. ദേശാടനം നടത്തുന്ന വവ്വാലുകൾ അവയുടെ യാത്രയ്ക്കിടയിൽ പലതരം ചെടികളിൽ പരാഗണം നടത്തുന്നു. ഇങ്ങനെ ദേശാടനത്തിനിടയിൽ അവ എത്തിക്കൊണ്ടിരിക്കുന്ന വഴിയിലുള്ള സസ്യങ്ങൾ വരവിന് അനുസൃതമായി പൂക്കാലം ക്രമീകരിക്കുക പോലും ചെയ്യുന്നു.

## അവലംബം

## പുറത്തേക്കുള്ള കണ്ണികൾ
* https://www.britannica.com/topic/Bat-loving-Flowers-1688510#ref1074179

വർഗ്ഗം:വവ്വാലുകൾ
വർഗ്ഗം:പരാഗണം
ജെയ് സീൻ

ഒരു ഇന്ത്യൻ വംശജനായ ബ്രിട്ടീഷ് ഗായകൻ ആണ് **കമൽജിത് സിംങ്ങ് ജൂട്ടി** എന്ന **ജെയ് സീൻ**(ജനനം: 26 മാർച്ച് 1981),

ഭാൻഗ്ര-ആർഎൻബി ഫ്യൂഷൻ സംഗീത ശാഖയുടെ തുടക്കക്കാരനായ ജെയ്, തന്റെ അരങ്ങേറ്റം ആൽബത്തിലൂടെ ഈ സംഗീതശൈലിയ്യ്ക്ക് ലോകവ്യാപകമായി പ്രശസ്തി കിട്ടാൻ കാരണമായി.
2009 ൽ അമേരിക്കയിൽ തന്റെ അരങ്ങേറ്റം ഗാനമായ "ഡൗൺ" .ബിൽബോർട്ട് ഹോട്ട് 100 - ൽ ഒന്നാം സ്ഥാനത്തെത്തി ഇതോടെ ഈ നേട്ടം കൈവരിക്കുന്ന ,ദക്ഷിണ ഏഷ്യയിൽ വേരുള്ള ആദ്യത്തെ ഏകാംഗ കലാകാരനും യുകെ അർബൻ കലാകരനുമായി ജെയ് സീൻ മാറി.
അമേരിക്കയിൽ മാത്രം  30 ലക്ഷം കോപ്പികൾ വിറ്റഴിച്ച ഈ ഗാനം 2009- ലെ ഏറ്റവും കൂടുതൽ വിറ്റ്ഴിച്ച ഏഴാമത്തെ ഗാനമായി മാറി. ഈ ഗാനം ഇതു വരെ 60 ലക്ഷം പ്രതികൾ വിറ്റഴിച്ചിട്ടുണ്ട്. ആ സമയത്ത് അമേരിക്കൻ ചാർട്ട് ചരിത്രത്തിൽ ഏറ്റവും വിജയിച്ച യൂറോപ്യൻ /ബ്രിട്ടീഷ് പുരുഷ അർബൻ കലാകരനായിയിരുന്നു ഇദ്ദേഹം. പിന്നീട് ഇറക്കിയ ഡൂ യു റിമെബർ എന്ന ഗാനം അമേരിക്കൻ ഹോട് 100 ചാർട്ടിൽ  ആദ്യ  പത്തിൽ ഇടം പിടിക്കുകയും 10 ലക്ഷം കോപ്പികൾ വിറ്റഴിക്കുകയും ചെയ്തിട്ടുണ്ട്.
## അവലംബം

## പുറംകണ്ണികൾ

*
*

വർഗ്ഗം:ബ്രിട്ടീഷുകാർ
വർഗ്ഗം:1979-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗായകർ
രാധികാ മേനോൻ

ഇന്റർനാഷണൽ മാരിടൈം ഓർഗനൈസേഷന്റെ (ഐ.എം.ഒ.) ധീരതയ്ക്കുള്ള പുരസ്‌കാരം ലഭിച്ച
ആദ്യ ഇന്ത്യൻ വനിതയാണ് **ക്യാപ്റ്റൻ രാധികാ മേനോൻ**.  
## ജീവിതരേഖ
തൃശ്ശൂർ സ്വദേശിയാണ്. കൊടുങ്ങല്ലൂർ തിരുവഞ്ചിക്കുളത്ത് സി.ബി.മേനോന്റേയും സുധ മേനോന്റേയും മകളാണ്1991-ൽ പ്രീഡിഗ്രി കഴിഞ്ഞ രാധിക ഷിപ്പിങ് കോർപറേഷൻ ഓഫ് ഇന്ത്യയിൽ ട്രെയ്‌നീ
റേഡിയോ ഓഫീസറായി ചുമതലയേറ്റു. ഇന്ത്യയിലെ ആദ്യത്തെ വനിതാ റേഡിയോ ഓഫീസറാണ്. 2013-ൽ രാധിക ഇന്ത്യൻ മർച്ചന്റ് നേവിയുടെ ഭാഗമായ എം.ടി. സുവർണ്ണ സ്വരാജ്യയുടെ ക്യാപ്റ്റനായി ചുമതലയേറ്റു. 1917-ൽ സ്ഥാപിതമായ ഇന്ത്യൻ മർച്ചന്റ് നേവിയിലെ ആദ്യ വനിതാ ക്യാപ്റ്റനാണ്. 

ആന്ധ്രാപ്രദേശിലെ കാക്കിനാടായിൽ മത്സ്യബന്ധനത്തിൽ ഏർപ്പെട്ടിരുന്ന ബോട്ട് എൻജിൻ തകരാറിലായതിനെ തുടർന്ന് ഒഡീസാ തീരത്തെത്തി. ബോട്ടിലുണ്ടായിരുന്ന ഏഴുപേരെയും രാധികയുടെ നേതൃത്വത്തിൽ രക്ഷപ്പെടുത്തി. ആത്മധൈര്യം കൈവിടാതെ രക്ഷാപ്രവർത്തനത്തിന് നേതൃത്വം
നൽകിയ ധീരതയ്ക്കാണ് രാധികക്ക്(ഐ.എം.ഒ.) ധീരതയ്ക്കുള്ള പുരസ്‌കാരം ലഭിച്ചത്.
## പുരസ്കാരങ്ങൾ
*ഇന്റർനാഷണൽ മാരിടൈം ഓർഗനൈസേഷന്റെ ധീരതയ്ക്കുള്ള പുരസ്‌കാരം
## അവലംബം


വർഗ്ഗം:തൃശ്ശുരിൽ നിന്നുള്ള വ്യക്തികൾ
വർഗ്ഗം:ഇന്ത്യൻ നാവികസേന
വർഗ്ഗം:സ്ത്രീകൾ
നവജ്യോത് സിങ് സിദ്ദു

ഒരു മുൻ ഇന്ത്യൻ ക്രിക്കറ്ററും അമൃത്സർ നിന്നുള്ള മുൻ ലോകസഭാംഗവുമാണ്  **നവജ്യോത് സിങ് സിദ്ദു**. ക്രിക്കറ്റിൽ നിന്നും വിരമിച്ച ശേഷം, ക്രിക്കറ്റ് കമന്ററി രംഗത്ത് സജീവമായ ഇദ്ദേഹം രാഷ്ട്രീയത്തിലും ഇറങ്ങിയിട്ടുണ്ട്. 1988-ൽ നടന്ന റോഡ് അപകടത്തെ തുടർന്ന്  ഉണ്ടായ കൊലപാതകത്തിനു 2006-ൽ ഇദ്ദേഹം ശിക്ഷിക്കപ്പെട്ടിട്ടുണ്ട്. തുടർന്ന് എം.പി സ്ഥാനം രാജിവെക്കുകയും സുപ്രീം കോടതിയിൽ അപ്പീൽ പോയി കേസ് തള്ളുകയും അദ്ദേഹം ഉപതെരെഞ്ഞെടുപ്പ് ജയിക്കുയും ചെയ്തു.

വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഇന്ത്യൻ പഞ്ചാബിൽ നിന്നുള്ള വ്യക്തികൾ
മൈക്കൾ ഓവൻ

ഇംഗ്ലണ്ട് ദേശീയ ടീമിനു വേണ്ടി കളിച്ചിട്ടുള്ള ഒരു ഫുട്ബോൾ താരമാണ് **മൈക്കൾ ജയിംസ് ഓവൻ**. ലിവർപൂൾ, റിയൽ മഡ്രിഡ്, ന്യൂകാസിൽ യുണൈറ്റഡ്, മാഞ്ചസ്റ്റർ യുണൈറ്റഡ്, സ്റ്റോക്ക് സിറ്റി എന്നീ ക്ലബ്ബുകൾക്കു വേണ്ടി അദ്ദേഹം ബൂട്ടണിഞ്ഞിട്ടുണ്ട്. ലിവർപൂളിന്റെ എക്കാലത്തെയും മികച്ച കളിക്കാരിൽ ഒരാളായ ഓവൻ, അവർക്കായി 297 മത്സരങ്ങിൾ നിന്നും 158 ഗോളുകൾ നേടിയിട്ടുണ്ട്. ഇംഗ്ലീഷ് പ്രീമിയർ ലീഗിൽ 100 ഗോളുകൾ തികച്ച എറ്റവും പ്രായം കുറഞ്ഞ കളിക്കാരനാണ് ഓവൻ.
## അവലംബം

വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:1979-ൽ ജനിച്ചവർ
എം.എസ്. സുബ്ബലക്ഷ്മി അവാർഡ്

എം.എസ്.സുബ്ബലക്ഷ്മി ഫൗണ്ടേഷനും ശ്രീകൃഷ്ണ നാട്യ സംഗീത അക്കാദമിയും സംയുക്തമായി നൽകുന്ന ഒരു പുരസ്കാരമാണ് *എം. എസ്. സുബ്ബലക്ഷ്മി അവാർഡ്*'. പ്രശസ്ത സംഗീതജ്ഞ എം. എസ്. സുബ്ബലക്ഷ്മിയുടെ പേരിലാണ് ഈ പുരസ്കാരം ഏർപ്പെടുത്തിയിരിക്കുന്നത്. 2016 -ലെ പുരസ്കാരം ഭാവനാ രാധാകൃഷ്ണനാണ് ലഭിച്ചത്. 25000 രൂപയും പ്രശസ്തിപത്രവുമാണ് അവാർഡ്.  

2015ൽ ഈ പുരസ്കാരം, ഗായിക വൈക്കം വിജയലക്ഷ്മിക്കും, സംഗീതരത്ന പുരസ്കാരത്തിന് സംഗീത സംവിധായകൻ പണ്ഡിറ്റ് രമേശ് നാരായണനും ആയിരുന്നു പുരസ്കാരം. ഇരുവർക്കും ശിൽപ്പവും, 10,001 രൂപയുടെ ക്യാഷ് അവാർഡും പ്രശസ്തിപത്രവും ലഭിച്ചു. ചലച്ചിത്രമേഖലയിലെ സംഭാവനയ്ക്കുള്ള അവാർഡ് ഇന്നസെന്റിനും കാവ്യാ മാധവനും നൽകി. ശിൽപ്പവും പ്രശസ്തിപത്രവും 25,555 രൂപയും ഇരുവർക്കും ലഭിച്ചു. നാടകരംഗത്തെ അവാർഡ് ലഭിച്ചത് നാടകകൃത്ത് ഹേമന്ത് കുമാറിനാണ്. 5001 രൂപയും പ്രശസ്തിപത്രവും ശിൽപ്പവും അടങ്ങുന്നതാണ് അവാർഡ്. മാധ്യമരംഗത്തെ പുരസ്കാരത്തിന് ജോണി ലൂക്കോസും ആർ പ്രകാശം മെമ്മോറിയൽ എൻഡോവ്മെന്റ് അവാർഡ് ഭാഷാ ഇൻസ്റ്റിറ്റ്യൂട്ട് ഡയറക്ടർ ഡോ. എം ആർ തമ്പാനും അർഹരായി.ഇരുവർക്കും 5001 രൂപയും ശിൽപ്പവും പ്രശസ്തിപത്രവും ലഭിച്ചു.
## അവലംബം

വർഗ്ഗം:പുരസ്കാരങ്ങൾ
പഞ്ചാബി സംഗീതം

**[[പഞ്ചാബ്]] ** ഇന്ത്യൻ ഉപഭൂഖണ്ഡത്തിന്റെ ഒരു ഭാഗമാണ്, പഞ്ചാബ് പടിഞ്ഞാറൻ പഞ്ചാബ് (പാകിസ്താൻ), കിഴക്കൻ പഞ്ചാബ് (ഇന്ത്യ) എന്നീ രണ്ട് ഭാഗങ്ങളിലായി ഭാഗിച്ചിരിക്കുന്നു.
പഞ്ചാബി സംഗീതം, വ്യത്യസ്തമായ ഒന്നാണ്. 

## നാടൻപാട്ടുകൾ
ടുമ്പി, ആൽഗോസ്, ദാഡ്,സാരംഗി, ചിമ്റ്റ തുടങ്ങി പാരമ്പര്യ സംഗീതോപകരണങ്ങളുപയോഗിച്ചുകൊണ്ടുള്ള സംഗിതമാണ് പഞ്ചാബിന്റെ നാടൻപാട്ടുകൾ.ഈ നാടൻപാട്ടുകൾ, പഞ്ചാബിലെ, മരണത്തിലും, ജനനത്തിലും, വിവാഹത്തിലും, ഉത്സവങ്ങളിലും മതപരമായ ചടങ്ങുകളിലെല്ലാം പാടാറുണ്ട്.

നാടൻപാട്ടുകൾ പഞ്ചാബിൽ, പരമ്പരാഗതമായ സംഗീതവും, സാമൂഹികമായ കർത്തൃത്വത്തിന്റെ ഒരു സൂചനയും കൂടിയാണ്. ഒറ്റനോട്ടത്തിൽ ഇപ്പോഴത്തെ പഞ്ചാബി സംഗീതത്തിന് വ്യതിയാനങ്ങളുണ്ട്, പക്ഷെ പഴയ നിയമങ്ങളനുസരിച്ച്, നാടൻ പാട്ടുകൾ തുടങ്ങുന്നത് ദാഡി -യിലൂടെയാണ്, അത് സാമൂഹ്യപരമായ ഒരുമയെയാണ് കാണിക്കുന്നത്.ഇതിലെ ദാഡി നായകത്വത്തിന്റേയും, പ്രണയകഥകളുടേയും, പ്രതീകമാണ്.പഞ്ചാബിലെ മറ്റ് ജീവിത സാഹചര്യങ്ങളിലും നാടൻപാട്ടുകൾ ഉപയോഗിക്കാറുണ്ട്. "മിക്കവാറും എല്ലാം വിവാഹ വേളകളിലും, കുടുംബവും, കൂട്ടുകാരും, മറ്റംഗങ്ങളും,പഴയ ഓർമകളെ പറയുന്ന നാടൻപാട്ടുകൾ പാടാറുണ്ട്, പക്ഷെ അതൊക്കെ സന്തോഷത്തേയും, ഭയത്തേയും, നൽകിയാണ് പാടാറ്."
 
വിവാഹവേളകളിലെ പാട്ടിന്റെ വരികൾ പ്രണയത്തിന്റേയും, അഭ്യസനത്തിന്റേയും, വിഷയത്തെ അടിസ്ഥാനമാക്കിയിട്ടുള്ള രീതിയെ പിൻതുടർന്നിട്ടായിരിക്കും.
നാടൻപാട്ടുകളെ സ്ഥലത്തെ അറിയിക്കാനായുള്ള ഒരു ആധൂനികമായ വഴിയായും ഇപ്പോൾ കണക്കാക്കപ്പെടുന്നു.

## References

വർഗ്ഗം:പഞ്ചാബി സംഗീതം
അമൽ ദത്ത

ഇന്ത്യയിലെ പ്രഥമ പ്രൊഫഷണൽ ഫുട്‌ബോൾ പരിശീലകനും മുൻ ഇന്ത്യൻ താരവുമാണ് **അമൽ ദത്ത** (1930 – 10 ജൂലൈ 2016)
## കായിക രംഗത്ത്
1953,1955,1956 വർഷങ്ങളിൽ ഈസ്റ്റ് ബംഗാൾ ടീമിനു വേണ്ടി കളിച്ചുകൊണ്ടായിരുന്നു ദത്തയുടെ തുടക്കം.
1960ലെ സന്തോഷ് ട്രോഫിയിൽ റെയിൽവേസിന്റെ പരിശീലകനായി. കൊൽക്കത്തയിലെ ക്ലബ്ബുകളായ മോഹൻ ബഗാന്റെയും ഈസ്റ്റ് ബംഗാളിന്റെയും പരിശീലകനായും  ആയിരുന്നു ദത്ത.

## പരിശീലന രംഗത്ത്
ഫുട്‌ബോളിൽ നിന്ന് വിരമിച്ച ശേഷം ഇംഗ്ലണ്ടിൽ പോയി ഒരു വർഷത്തെ കോച്ചിങ് കോഴ്‌സ് പൂർത്തിയാക്കി മടങ്ങിയെത്തിയ ദത്ത ഹൗറയിൽ പരിശീലന ക്യാമ്പുകൾ ആരംഭിച്ചു. 1960 ൽ സന്തോഷ് ട്രോഫിയ്ക്കുവേണ്ടി റയിൽവേസ് ടീമിനെ ഒരുക്കുകയായിരുന്നു പ്രഥമ ദൗത്യം. കൊൽക്കത്തയിലെ വമ്പൻ ക്ലബ്ബുകളെ ദേശീയ ചാമ്പ്യൻ പട്ടത്തിനു വേണ്ടി ഒരുക്കിയ ദത്ത പ്രധാന വിജങ്ങൾ നേടുകയും ചെയ്തു.മോഹൻ ബഗാനെയും ദത്ത പരിശീലിപ്പിച്ചിട്ടുണ്ട്.
## അവലംബം

വർഗ്ഗം:ഫുട്ബോൾ കളിക്കാർ
വർഗ്ഗം:1930-ൽ ജനിച്ചവർ
പർഗട്ട് സിംഗ്

1965 മാർച്ച്‌ 5 ന് പഞ്ചാബിലെ മിതപുരിലാണ് **പർഗട്ട് സിംഗ്** ജനിച്ചത്.  ഇദ്ദേഹം ഒരു ഹോക്കി താരം ആണ്, പിന്നീട് രാഷ്ട്രീയത്തിലേക്ക് ഇറങ്ങുകയും ചെയ്തിരുന്നു. ശിരോമണി അകാലിദളിന്റെ നേതാവായി ആയിരുന്നു രാഷ്ട്രീയ രംഗപ്രവേശം. രാഷ്ട്രീയത്തിലേക്ക് വരും മുമ്പ് ഇദ്ദേഹം ലോകപ്രശസ്തമായ ഒരു ഹോക്കി താരമായിരുന്നു. 1992 ൽ ബാഴ്സലോണയിൽ വച്ച് നടന്ന സമ്മർ ഒളിമ്പിക്സിലും 1996 ൽ നടന്ന അറ്റ്ലാന്റ ഒളിമ്പിക്സിലും ഇന്ത്യയുടെ നാഷണൽ ഹോക്കി ടീമിനെ നയിച്ചത് പർഗട്ട് സിംഗ് ആയിരുന്നു.

## ചാമ്പ്യൻസ് ട്രോഫി

### 1985 (പെർത്ത്)
പുരുഷവിഭാഗം ഇന്ത്യ-ജർമ്മനി മത്സരം: മത്സരം അവസാനിക്കുന്നതിന് മുമ്പ്  തോൽക്കും എന്നായിരുന്ന കളിയിൽ, ഒരു നിർണായക ഘട്ടത്തിൽ അവസാന 6 മിനുട്ടിൽ 4 ഗോളുകൾ അടിച്ചുകൊണ്ട് ടീമിനെ സമനിലയിലാക്കിയത് പർഗട്ട് സിംഗ് ആയിരുന്നു.

### 1986 (കറാച്ചി)
ജർമ്മനിയോട് സമനിലയിലായ മത്സരത്തിനു ശേഷം തൊട്ടടുത്ത വർഷം നെതർലാന്റിനോട് 3-2 ന് ജയിച്ചു.

## രാഷ്ട്രീയജീവിതം
പർഗട്ട് സിംഗ് ജലന്ധർ നിയമസഭാ സീറ്റിൽ ശിരോമണി അകാലിദൾ സ്ഥാനാർഥിയായി മത്സരിച്ച് കോൺഗ്രസ്‌ സ്ഥാനാർഥി ജഗ്ബിർ ബ്രാറിനെ പരാജയപ്പെടുത്തി.

## അംഗീകാരങ്ങൾ
"സുർജിത് സിംഗ് മെമ്മോറിയൽ ഹോക്കി ടൂർണമെന്റ് സൊസൈറ്റി ഓഫ് ജലാന്ദർ"ന്റെ വൈസ്-പ്രസിഡന്റ്‌ ആയിരുന്നു.

## പുരസ്കാരങ്ങൾ

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:പഞ്ചാബിലെ കായികമേഖല (ഇന്ത്യ)
വർഗ്ഗം:1965-ൽ ജനിച്ചവർ
വർഗ്ഗം:രാഷ്ട്രീയപ്രവർത്തകർ
വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ